Wopśimjeśe

# Naglěd

Pśiměŕśo wenkowny naglěd nałoženja njewótwisujucy wót drastwy desktopoweje wokoliny.

Pśistup k toś tomu pśikazoju …

#### Z menijoweje rědki:

Wubjeŕśo LibreOffice – NastajenjaRědy – Nastajenja… – LibreOffice – Naglěd

#### Z pówjercha z rejtarikami:

Klikniśo na tłocašk Nastajenja na rejtariku Rědy a wubjeŕśo pón LibreOffice – Wenkowny naglěd

#### Z tastatury:

Tłocćo ⌥ optionAlt + F12 a wubjeŕśo pón LibreOffice – Naglěd

## Drastwy LibreOffice

Wuběra drastwowu šemu, kótaruž cośo wužywaś, z wuběrańskeje lisćiny.

- Awtomatiski: Wenkowny naglěd nałoženja a dokumenta wót drastwy desktopoweje wokoliny wótwisujo. Jolic desktopowa wokolina swětłu drastwu wužywa, se swětłe barwy wužywaju a nawopak.

- Swětły: naglěd groni, až se barwy swětłeje drastwy wužywaju.

- Śamny: naglěd groni, až se barwy śamneje drastwy wužywaju.

- Swójske drastwowe mě: Wužywajśo nastajenja wenkownego naglěda ze swójskeje drastwy.

### Dalšne drastwy pśidaś

Drastwy su teke ako rozšyrjenja k dispoziciji. Aby rozšyrjeńsku drastwu instalěrował, klikniśo na tłocašk Dalšne drastwy pśidaś pódla wuběrańskego menija drastwow.

Wužywajśo zastojnik rozšyrjenjow, aby swójsku drastwu wótwónoźeł.

### Nałožeńske drastwy zmóžniś

Wenkowny naglěd nałoženja z rozšyrjeńskimi drastwami zmóžniś

### Běłu dokumentowu slězynu wužywaś

Pśepisujo dokumentowu slězynowu barwu drastwy a staja ju na běły.

### Bitmap za slězynu nałoženja wužywaś (jano za Writer)

Wubjeŕśo bitmap, kótaryž se ma ako slězynu nałoženja pokazaś.

- Rozćěgnjony: Wobraz se rozćěgujo, aby płoninu slězyny wupołnił.

- Kachlickowany: Wobraz se kachlickujo, aby płoninu slězyny wupołnił.

## Pśiměrjenja

### Zapiski

Wubjeŕśo zapisk, aby barwu pśiměrił.

### Barwa

Wubjeŕśo barwu zapiska.

Barwowe nastajenja za „Woglědane wótkaze“ a „Njewoglědane wótkaze“ jano za dokumenty płaśe, kótarež su se napórali, za tym až sćo nałožył nastajenja.

### W dokumenśe pokazaś

Pokazujo ned wuběrk barwow w dokumenśe. Toś to nastajenje jo za źělnu sajźbu zapiskow k dispoziciji.

### Wšykne slědk stajiś

Wrośa barwowe pśiměrjenja na drastwu Awtomatiski.

## Symbole

### Symbolowe drastwy

Wubjeŕśo symbolowu drastwu za nałoženje.

### Dalšne symbole pśidaś

Symbole su teke ako rozšyrjenja k dispoziciji. Aby sajźbu rozšyrjeńskich symbolow instalěrował, klikniśo na tłocašk Dalšne symbole pśidaś pódla wuběrańskego menija za symbole.

### Symbolowa rědka

Pódawa pokazowańsku wjelikosć symbolow symboloweje rědki.

### Bocnica

Pódawa pokazowańsku wjelikosć symbolow bocnice.

### Symbolowy pask

Pódawa pokazowańsku wjelikosć symbolow symbolowego paska.

## Dialogi

Wubjeŕśo pozicije dialogowych tabulatorow.

Pšosym pódprějśo nas!