Powšykne

Wopśimjeśe

# Powšykny

Pśistup k toś tomu pśikazoju …

Wócyńśo kontekstowy meni wubranego formularowego elementa a wubjeŕśo Formularowe kakosći… – rejtarik: Powšykny.

Wócyńśo symbolowu rědku Formularowe nacerjenje a klikniśo na symbol Formularowe kakosći – rejtarik: Powšykny.

Formular jo tekstowy abo tabelowy dokument z rozdźělnymi formularowymi wóźeńskimi elementami. Jolic formular za webbokom napórajośo, móžo wužywaŕ daty do njogo zapódaś, aby je pśez internet słał. Daty z formularowych wóźeńskich elementow formulara se pśez serwer, kótaregož URL pódawaśo, pśenosuju a daju se na serwerje pśeźěłaś.

## Mě

Pódawa mě za formular. Toś to mě se wužywa, aby formular w formularowem nawigatorje identificěrowało.

## URL

Pódawa URL, na kótaryž se maju daty wupołnjonego formulara pśenosowaś.

## Wobłuk

Definěrujo celowy wobłuk, w kótaremž se ma zacytany URL zjawiś.

Jolic na pólo klikaśo, móžośo nastajenje z lisćiny wubraś, kótarež pódawa, do kótarego wobłuka se ma pśiducy dokument zacytaś. Slědujuce móžnosći eksistěruju:

Zapisk | Wóznam
--- | ---
_blank | Pśiducy dokument se w nowem proznem wobłuku wócynijo.
_parent | Pśiducy dokument se w nadrědowanem wobłuku napórajo. Jolic nadrědowany wobłuk njeeksistěrujo, se dokument w samskem wobłuku wócynijo.
_self | Pśiducy dokument se w samskem wobłuku napórajo.
_top | Pśiducy dokument se w nejwušem woknje napórajo, to groni, w nejwušem wobłuku hierarchije; jolic aktualny wobłuk jo južo nejwuše wokno, se dokument w aktualnem wobłuku napórajo.

## Typ wótposłanja

Pódawa metodu za pśenosowanje informacijow wupołnjonego formulara.

Z metodu „get“ se daty kuždego wóźeńskego elementa ako wariabla wokoliny pśenosuju. Pśipowjesaju je k URL we formje „?Wóźeński_element1=Wóźeński_element1&Wóźeński_element2=Wóźeński_element2&…“; znamjenjowy rjeśazk se pśez program na serwerje dostawarja analyzěrujo.

Z metodu „post“ se dokument z wopśimjeśa formulara napórajo, kótaryž se na pódany URL sćelo.

## Koděrowanje wótpósłanja

Pódawa typ koděrowanja za pśenosowanje datow.

## Datowe pśenjasenje informacijow wóźeńskich elementow

Gaž formular sćelośo, se wšykne wóźeńske elementy zapśimuju, kótarež su w LibreOffice k dispoziciji. Mě wóźeńskego elementa a wótpowědna gódnota se, jolic k dispoziciji, pśenosujotej.

Wótwisujo wót danego wódeńskego elementa, kótare gódnoty se w kuždem paźe pśenosuju. Za tekstowe póla se widobne zapiski pśenosuju; za lisćinowe póla se wubrane zapiski pśenosuju; za kontrolne kašćiki a opciske tłocaški se zwězane referencne gódnoty pśenosuju, jolic toś te póla su se zaktiwěrowali.

Kak se toś te informacije pśenosuju, wót wubraneje metody pśenosowanja (get abo post) a koděrowanja (URL abo multipart) wótwisujo. Jolic na pśikład metoda get a koděrowanje URL stej wubranej, se gódnotowe póry we formje <Mě>=<Gódnota> sćelu.

Mimo wóźeńskich elementow, kótarež su w HTML znate, LibreOffice dalšne wóźeńske elementy bitujo. Źiwajśo pšosym na to, až se za póla z wěstym numeriskim formatom widobne gódnoty njepśenosuju, ale kšute standardne formaty. Slědujuca tabela pokazujo, kak se daty specifiskich wóźeńskich elementow LibreOffice pśenosuju:

Wóźeński element | Gódnotowy pór
--- | ---
Numeriske pólo, pjenjezne pólo | Decimalne źěleńske znamuško se pśecej ako dypk pokazujo.
Datumowe pólo | Datumowy format se ako kšuty format (MM-DD-YYYY) sćelo, njeźiwajucy na lokalne nastajenja wužywarja.
Casowe pólo | Casowy format se ako kšuty format (HH:MM:SS) sćelo, njeźiwajucy na lokalne nastajenja wužywarja.
Maskěrowane pólo | Gódnoty maskěrowanych pólow se ako tekstowe póla sćelu, to groni, widobna gódnota formulara se sćelo.
Tabelowy wóźeński element | Jadnotliwe słupy z tabelowego wóźeńskego elementa se pśecej pśenosuju. Mě wóźeńskego elementa, mě słupa a gódnota słupa se sćelu. Z metodu get a z koděrowanim URL se na pśikład pśenjasenje we formje <Mě wóźeńskego elementa>.<Mě słupa>=<Gódnota> pśewjeźo, pśi comž gódnota wót słupa wótwisujo.

Pšosym pódprějśo nas!