Wopśimjeśe

# Nožku abo kóńcnu nožku wobźěłaś

Wobźěłujo wubranu kokulku nožki abo kóńcneje nožki. Klikniśo pśed nožku abo kóńcnu nožku a wubjeŕśo toś ten pśikaz.

Pśistup k toś tomu pśikazoju …

Wubjeŕśo Wobźěłaś – Referenca – Nožka abo kóńcna nožka

Aby tekst nožki abo kóńcneje nožki wobźěłał, klikniśo do wobceŕka nožki dołojce na boku abo na kóńcu dokumenta.

Aby malsnje k tekstoju nožki abo kóńcneje nožki skócył, klikniśo na kokulku za nožku w dokumenśe. Móžośo teke kursor pśed abo za markěrowanje stajiś a pón cmd ⌘Strg+Umsch (⇧)+Bild ↓ tłocyś. Aby ku kokulce nožki slědk skócył, tłocćo Bild ↑.

## Numerěrowanje

Wubjeŕśo typ numerěrowanja za nožku abo kóńcnu nožku.

### Awtomatiski

Pśipokazujo awtomatiski nožkam abo kóńcnym nožkam, kótarež zasajźujośo, běžne numery. Aby nastajenja za awtomatiske numerěrowanje změnił, wubjeŕśo Rědy – Nastajenja nožkow/kóńcnych nožkow….

### Znamuško

Wubjeŕśo toś to nastajenje, aby znamuško abo symbol za aktualnu nožku definěrował. To móžo pak pismik, licba pak wósebne znamuško byś.

### Wubraś

Zasajźujo wósebne znamuško ako kokulku nožki abo kóńcneje nožki.

Aby format kokulki abo teksta nožki abo kóńcneje nožki změnił, wubjeŕśo jej a pón Format – Znamuško…. Móžośo cmd ⌘+TF11, aby wokno Pśedłogi wócynił a wótstawkowu pśedłogu nožki abo kóńcneje nožki změnił.

## Typ

Wubjeŕśo typ nožki, kótaraž se ma zasajźiś, to groni nožka abo kóńcna nožka. Nožka se dołojce na aktualnem boku placěrujo, mjaztym až se kóńcna nožka na kóńcu dokumenta placěrujo.

### Nožka

Pśetwórjujo kóńcnu nožku do nožki.

### Kóńcna nožka

Pśetwórjujo nožku do kóńcneje nožki.

## Šypka nalěwo

Gibjo k pjerwjejšnej kokulce nožki abo kóńcneje nožki w dokumenśe.

Pjerwjejšna nožka

## Šypka napšawo

Gibjo k pśiducej kokulce nožki abo kóńcneje nožki w dokumenśe.

Pśiduca nožka

Pódobne temy

Dialog Nožku/Kóńcnu nožku zasajźiś.

Pšosym pódprějśo nas!