Kakosći wopśimjeśowego wóźeńskego elementa

Wopśimjeśe

# Kakosći

Zmóžnja nastajenje wšakich kakosćow za wopśimjeśowy wóźeński element, kótaryž jo pód aktualnym kursorom.

## Powšykne kakosći

### Wopśimjeśe jo zastupujucy tekst

Aktualne wopśimjeśe ako zastupujucy tekst płaśi a wuběra se do togo, gaž do wopśimjeśowego wóźeńskego elementa klikaśo, aby se wuměna zastupujucego teksta z napšawdnym wopśimjeśim wólažcujo.

### Titel

Zasajźćo titel za wóźeński element. Titel se nad wóźeńskim elementom pokazujo, gaž kursor jo we wóźeńskem elemenśe. Klikniśo na titel, aby dialog wóźeńskego elementa wócynił.

### Wobznamjenje

Wobznamjenja pódobnemu zaměroju słuže. Wobznamjenje jo pśez mašinu cytajobny kluc abo jadnorazowy identifikator w dokumenśe. Gaž formular jo wupołnjony, móžo eksterny program informacije z dokumenta ekstrahěrowaś, gaž se wopśimjeśe wobznamjenjow pyta.

## Kakosći kontrolnych kašćikow

### Markěrowane znamuško

Znamuško, kótarež se wužywa, gaž kontrolny kašćik jo markěrowany. Klikniśo na tłocašk Wubraś, aby dialog Wósebne znamuška wócynił.

### Njemarkěrowane znamuško

Znamuško, kótarež se wužywa, gaž kontrolny kašćik njejo markěrowany. Klikniśo na tłocašk Wubraś, aby dialog Wósebne znamuška wócynił.

## Kakosći zapiskow kombinaciskego póla a wuběrańskeje lisćiny

### Pokazane mě

Za wužywarje pśijaśelne mě, kótarež lisćinowy zapisk wopisujo.

### Gódnota

Za mašinu pśijaśelne mě, kótarež lisćinowy zapisk wopisujo.

### Pśidaś, změniś a wótwónoźeś

Pśidawa, změnja a wótwónoźujo zapiski w lisćinje.

### Górjej a dołoj

Pśesuwa zapiski w lisćinje górjej abo dołoj, aby se lisćinowe pokazanje znowego rědowało.

## Datumowy format

Wubjeŕśo datumowy format, kótaryž se ma w datumowem wopśimjeśowem wóźeńskem elemenśe pokazaś.

Pódobne temy

Wopśimjeśowe wóźeńske elementy w LibreOffice Writer

Pšosym pódprějśo nas!