Wopśimjeśe

# Tabele zasajźiś

Dajo někotare móžnosći, z kótarymiž móžośo tabelu w tekstowem dokumenśe napóraś. Móžośo tabelu ze symboloweje rědki, pśez menijowy pśikaz abo z tabelowego dokumenta zasajźiś.

## Tabelu ze symboloweju rědku zasajźiś

1. Stajśo kursor w swójom dokumenśe na městno, źož cośo tabelu zasajźiś.

2. Klikniśo w rědce Standard abo Zasajźiś na šypku pódla symbola Tabela.

3. Śěgniśo w tabelowem kśidnje, aby licbu smužkow a słupow wubrał, kótarež cośo, a pušććo pótom.

Aby pśetergnuł, śěgniśo k drugemu bokoju, daniž se Pśetergnuś we wobceŕku pśeglěda kśidna njezjawijo.

## Tabelu z menijowym pśikazom zasajźiś

1. Stajśo kursor w swójom dokumenśe na městno, źož cośo tabelu zasajźiś.

2. Wubjeŕśo Tabela – Tabelu zasajźiś….

3. Zapódajśo we wobceŕku Wjelikosć licbu smužkow a słupow.

4. Wubjeŕśo póžedane nastajenja a klikniśo na W pórěźe.

## Tabelu z tabelowego dokumenta Calc zasajźiś

1. Wócyńśo tabelowy dokument LibreOffice Calc, kótaryž celowy wobceŕk wopśimujo, kótaryž cośo zasajźiś.

2. Śěgniśo w tabelowem dokumenśe, aby cele wubrał.

3. Wubjeŕśo Wobźěłaś – Kopěrowaś.

4. Wuwjeźćo w swójom tekstowem dokumenśe jaden ze slědujucych kšacow:

- Wubjeŕśo Wobźěłaś – Zasajźiś. Celowy wobceŕk se ako OLE-objekt zasajźujo. Aby wopśimjeśe celow wobźěłał, klikniśo dwójcy na objekt.

- Wubjeŕśo Wobźěłaś – Wopśimjeśe zasajźiś… a pón jadno ze slědujucych nastajenjow:

Nastajenja | Zasajźujo se ako…
--- | ---
Tabelowy dokument LibreOffice 26.2 | OLE-objekt – z cmd ⌘Strg+V abo śěgnuś a pušćiś
GDIMetaFile | Grafika
Bitmap | Grafika
HTML | Tabela HTML
Njeformatěrowany tekst | Jano tekst, tabulatory ako źěleńske znamuška
Sformatěrowany tekst [RTF] | Tekstowa tabela
DDE-wótkaz | Tabelowa struktura a wopśimjeśe, bźez formatěrowanja. Z aktualizěrowanim

### Celowy wobceŕk z tabelowego dokumenta Calc śěgnuś a pušćiś

1. Wócyńśo tabelowy dokument LibreOffice Calc, kótaryž celowy wobceŕk wopśimujo, kótaryž cośo zasajźiś.

2. Śěgniśo w tabelowem dokumenśe, aby cele wubrał.

3. Klikniśo a źaržćo tastu myški tłoconu we wubranych celach.

4. Śěgniśo wubrane cele do tekstowego dokumenta.

Pódobne temy

Tabele, smužki a słupy wubraś

Tabele abo wopśimjeśe tabele lašowaś

Swójske ramiki w tekstowych dokumentach

Pšosym pódprějśo nas!