Wopśimjeśe

# Manuelne łamanje zasajźiś

Zasajźujo manuelne łamanje smužki, słupa abo boka na aktualnej poziciji kursora.

Pśistup k toś tomu pśikazoju …

Wubjeŕśo Zasajźiś – Dalšne łamanja – Manuelne łamanje…

## Typ

Wubjeŕśo typ łamanja, kótaryž cośo zasajźiś.

### Łamanje smužki

Kóńcy aktualnu smužku a pśesuwa tekst namakany napšawo wót kursora do pśiduceje smužki, bźez togo aby se nowy wótstawk napórał.

Městno nowego starta pódawa, źož se ma pśiduca smužka za łamanim smužki zachopiś.

Móžne gódnoty su dołojce.

Originalne tekstowe wugótowanje:

Gódnota | Formatěrowańske znamuško | Wóznam
--- | --- | ---
[Žeden] |  | Direktnje z aktualneju smužku pókšacowaś.
Pśiduca połna smužka |  | Z pśiduceju połneju smužku pókšacowaś, kótaraž jo pód wšymi zakokulonymi objektami, kótarež aktualnu smužku prěce.
Nalěwo |  | Z pśiduceju smužku pókšacowaś, kótaraž njejo blokěrowana na lěwym boku.
Napšawo |  | Z pśiduceju smužku pókšacowaś, kótaraž njejo blokěrowana na pšawem boku.

Standardna gódnota za łamanje smužki jo Žeden.

Móžośo teke standardne łamanje smužki zasajźiś, gaž Umsch (⇧)+Enter tłocyśo.

### Łamanje słupa

Zasajźujo manuelne łamanje słupa (we wugótowanju z někotarymi słupami) a pśesuwa tekst namakany napšawo wót kursora do zachopjeńka pśiducego słupa. Manuelne łamanje słupa se pśez njeśišćajobnu liniju górjejce w nowem słupje pokazujo.

Tłocćo cmd ⌘Strg+Umsch (⇧)+Enter, aby łamanje słupa zasajźił.

### Łamanje boka

Zasajźujo manuelne łamanje słupa a pśesuwa tekst namakany napšawo wót kursora do zachopjeńka pśiducego boka. Zasajźone łamanje słupa se pśez njeśišćajobnu liniju górjejce na nowem boku pokazujo.

Móžośo teke cmd ⌘Strg+Enter tłocyś, aby łamanje boka zasajźił. Jolic pak cośo slědujucemu bokoju drugu pśedłogu boka pśipokazaś, musyśo menijowy pśikaz wužywaś, aby manuelne łamanje boka zasajźił.

### Pśedłoga boka

Wubjeŕśo pśedłogu boka za bok, kótaryž manuelnemu łamanjeju boka slědujo.

Aby mjazy prěcnym a wusokim formatom pśešaltował, wubjeŕśo pśedłogu boka Standard, aby wusoki format wužywał abo pśedłogu Prěcny format, aby prěcny format wužywał.

### Numer boka změniś

Pśipokazujo bokoju, kótaryž manuelnemu łamanjeju boka slědujo, numer boka, kótaryž pódawaśo. Toś to nastajenje jo jano k dispoziciji, jolic bokoju, kótaryž manuelnemu łamanjeju boka slědujo, drugu pśedłogu boka pśipokazujośo.

Zasajźćo pólo Licbu bokow do wobceŕka zasajźiś ze znosujucego se menija głowoweje abo nogoweje smužki, aby licbu bokow až do pśiducego slědkstajenja numerěrowanja bokow pokazał.

### Numer boka

Zapódajśo nowy numer boka za bok, kótaryž manuelnemu łamanjeju boka slědujo.

Aby manuelne łamanja pokazał, wubjeŕśo Naglěd – Njeśišćobne znamuška.

Pódobne temy

Łamanja boka zasajźiś a wulašowaś

Wusměrjenje boka změniś

Pšosym pódprějśo nas!