Śišćaŕske wobceŕki w tabelowem dokumenśe wužywaś

Wopśimjeśe

# Śišćaŕske wobceŕki za tabelu definěrowaś

Móžośo definěrowaś, kótary celowy wobceŕk tabelowego dokumenta ma se śišćaś.

Cele w tabeli, kótarež njejsu źěl definěrowanego śišćaŕskego wobceŕka, se njeśišće abo njeeksportěruju. Tabele bźez definěrowanego śišćaŕskego wobceŕka se njeśišće a do PDF-dataje njeeksportěruju, snaźkuli dokument datajowy format Excel wužywa.

Za dataje, kótarež su se wócynili w formaśe Excel, sw wšykne tabele, kótarež definěrowany śišćaŕski wobceŕk njewopśimuju, śišće. Samske zaźaržanje wustupujo, gaž z Excel formatěrowany tabelowy dokument do PDF-dataje eksportěrujośo.

## Aby śišćaŕski wobceŕk definěrował:

1. Wubjeŕśo cele, kótarež cośo śišćaś.

2. Wubjeŕśo Format – Śišćaŕske wobceŕki – Definěrowaś.

## Aby śišćaŕskemu wobceŕkoju cele pśidał:

1. Wubjeŕśo cele, kótarež cośo eksistěrujucemu śišćaŕskemu wobceŕkoju pśidaś.

2. Wubjeŕśo Format – Śišćaŕske wobceŕki – Pśidaś.

## Aby śišćaŕski wobceŕk wulašował:

- Wubjeŕśo Format – Śišćaŕske wobceŕki – Lašowaś.

## Pśeglěd łamanja boka za wobźěłanje śišćaŕskich wobceŕkow wužywaś

W pśeglěźe łamanja boka se śišćaŕske wobceŕki a wobceŕki łamanja boka se pśez módry ramik wobkšomuju a wopśimuju centrěrowany šery numer boka. Njeśišćobne wobceŕki maju šeru slězynu.

Aby nowy wobceŕk łamanja boka definěrował, śěgniśo ramik k nowemu městnoju. Gaž nowy wobceŕk łamanja boka definěrujośo, se awtomatiske łamanje boka z manuelnym łamanim boka wuměnja.

### Śišćaŕske wobceŕki pokazaś a wobźěłaś

1. Wubjeŕśo Naglěd – Łamanje boka.

   Aby standardny skalěrowański faktor pśeglěda łamanja boka změnił, klikniśo dwójcy na procentowu gódnotu na statusowej rědce a wubjeŕśo nowy skalěrowański faktor.

2. Wobźěłajśo śišćaŕski wobceŕk.

   Aby wjelikosć śišćaŕskego wobceŕka změnił, śěgniśo ramik wobceŕka k nowemu městnoju.

   Aby manuelne łamanje boka lašował, kótarež jo w śišćaŕskem wobceŕku, śěgniśo ramik łamanja boka ze śišćaŕskego wobceŕka wen.

   Aby śišćaŕski wobceŕk lašował, śěgniśo ramik wobceŕka k napśeśiwnemu ramikoju wobceŕka.

3. Aby pśeglěd łamanja boka spušćił, wubjeŕśo Naglěd – Normalny.

Pódobne temy

Licbu bokow za śišć nastajiś

Smužki abo słupy na kuždem boku śišćaś

Śišćaŕske wobceŕki wobźěłaś

Pšosym pódprějśo nas!