Wopśimjeśe

# Někotare cele wubraś

## Pšawokutny wobceŕk wubraś

Śěgniśo z tłoconeju tastu myški wót jadnogo rožka do diagonalnje napśeśiwnego rožka wobceŕka.

## Markěrujśo jadnotliwu celu

Pśewjeźćo jaden ze slědujucych kšacow:

- Klikniśo a źaržćo pón tastu Umsch (⇧) tłoconu a klikniśo na celu.

- Śěgniśo z tłoconeju tastu myški wobceŕk pó dwěma celoma, bźez togo aby tastu myški pušćił a śěgniśo slědk k prědnej celi. Pušććo tastu myški. Móžośo něnto jadnotliwu celu pśez śěgnjenje a pušćenje pśesunuś.

## Wšake rozdrosćone cele wubraś

Pśewjeźćo jaden ze slědujucych kšacow:

- Markěrujśo nanejmjenjej jadnu celu. Klikniśo pón z tłoconeju tastu cmd ⌘Strg na kuždu z dalšnych celow.

- Klikniśo w statusowej rědce na wobceŕk STD / ROZ / PŚID, daniž se PŚIDAŚ njezjawijo. Klikniśo něnto na wšykne cele, kótarež cośo wubraś.

## Wuběrański modus pśešaltowaś

Klikniśo w statusowej rědce na pólo z legendu STD / ROZ / PŚID, aby wuběrański modus pśešaltował:

Pólne wopśimjeśe | Efekt kliknjenja myški
--- | ---
STD | Kliknjenje z myšku celu wuběra, na kótaruž sćo kliknuł. Wuběrk wšykne markěrowane cele se wótpórajo.
ROZ | Kliknjenje z myšku pšawokutny wobceŕk wót aktualneje cele do cele, na kótaruž sćo kliknuł, markěrujo. Abo móžośo z tłoconeju tastu Umsch (⇧) na celu kliknuś.
PŚID | Kliknjenje z myšku do cele ju južo markěrowanym celam pśidawa. Kliknjenje z myšku do markěrowaneje cele wuběrk wótpórajo. Abo klikaśo z tłoconeju tastu cmd ⌘Strg na cele.

## Malsne wuběranje celowego bloka

Aby pšawokutny blok celow wubrał, kótaryž jo wót proznych celow wobdany, stajśo kursor do bloka a tłocćo Strg + A.

Pódobne temy

Statusowa rědka

Pšosym pódprějśo nas!