Wopśimjeśe

# Tekst schowaś

Móžośo póla a wótrězki wužywaś, aby tekst w swójom dokumenśe schował abo pokazał, jolic wuměnjenje jo docynjone.

Nježli až móžośo tekst schowaś, musyśo nejpjerwjej wariablu napóraś, kótaraž se ma we wuměnjenju za chowanje teksta wužywaś.

## Wariablu napóraś

1. Klikniśo do swójogo dokumenta a wubjeŕśo Zasajźiś – Pólo – Dalšne póla….

2. Klikniśo na rejtarik Wariable a pón na „Wariablu nastajiś“ w lisćinje Typ.

3. Klikniśo na „Powšykne“ w lisćinje Format.

4. Zapódajśo mě za wariablu w pólu Mě, na pśikład Schowaś.

5. Zapódajśo gódnotu za wariablu w pólu Gódnota, na pśikład 1.

6. Aby wariablu w swójom dokumenśe schował, wubjeŕśo Njewidobny.

7. Klikniśo na Zasajźiś a Zacyniś.

## Tekst schowaś

1. Klikniśo do dokumenta tam, źož cośo tekst pśidaś.

2. Wubjeŕśo Zasajźiś – Pólo – Dalšne póla… a klikniśo na rejtarik Funkcije.

3. Klikniśo na „Schowany tekst“ w lisćinje Typ.

4. Zapódajśo instrukciju do póla Wuměnjenje. Gaž na pśikład wariablu wužywaśo, kótaruž sćo definěrował do togo, zapódajśo Schowaś==1.

5. Zapódajśo tekst, kótaryž cośo schowaś do póla Schowany tekst.

6. Klikniśo na Zasajźiś a Zacyniś.

## Wótstawk schowaś

1. Klikniśo do wótstawka tam, źož cośo tekst pśidaś.

2. Wubjeŕśo Zasajźiś – Pólo – Dalšne póla… a klikniśo na rejtarik Funkcije.

3. Klikniśo na „Schowany wótstawk“ w lisćinje Typ.

4. Zapódajśo instrukciju do póla Wuměnjenje. Gaž na pśikład wariablu wužywaśo, kótaruž sćo definěrował do togo, zapódajśo Schowaś==1.

5. Klikniśo na Zasajźiś a Zacyniś.

Musyśo toś tu funkciju zmóžniś: Wótwónoźćo kokulku z Schowane wótstawki w dialogu LibreOffice – NastajenjaRědy – Nastajenja…LibreOffice Writer – Naglěd. Gaž kokulka jo stajona, njamóžośo wótstawk schowaś.

## Wótrězk schowaś

1. Wubjeŕśo tekst, kótaryž cośo w swójom dokumenśe schowaś.

2. Wubjeŕśo Zasajźiś – Wótrězk.

3. Wubjeŕśo we wobceŕku Schowaś Schowaś a zapódajśo pón wuraz do póla Wuměnjenje. Gaž na pśikład wariablu wužywaśo, kótaruž sćo definěrował do togo, zapódajśo Schowaś==1.

4. Klikniśo na Zasajźiś.

Pódobne temy

Wuměnity tekst

Wužywaŕske daty w pólach abo wuměnjenjach wótpšašowaś

Schowany tekst pokazaś

Tekst, kótaryž se njeśišći

Zasajźiś – Pólo – Dalšne póla…

Zasajźiś – Wótrězk

Lisćina operatorow

Pšosym pódprějśo nas!