Wopśimjeśe

# Nowu barwu wubraś

LibreOffice wam zmóžnja, swójske barwy z pomocu dwójodimensionalneje grafiki a numeriskego pśeběgowego diagrama dialoga Barwu wubraś definěrowaś.

Pśistup k toś tomu pśikazoju …

Wubjeŕśo Format – Płonina… – Płonina, klikniśo na tłocašk Barwa a pón na tłocašk Wubraś.

Kikniśo na tłocašk Dialog barwow w rejtariku Wobswětlenje dialoga 3D-efekty.

## Wokno Barwowy wuběrk

Warianty GTK a Qt LibreOffice na Linux pó standarźe natiwne systemowe dialogi (toolkit) wužywaju (kótarež se teke pśez druge nałožnenja wužywaju), aby barwu město swójskego dialoga wuběrali, kótaryž se pódrobnjej dołojce wopisujo. Wužywanje swójskego dialoga LibreOffice město natiwnego dajo se w nastajenjach LibreOffice zmóžniś.

Dialog Barwu wubraś ma styri głowne wobceŕki.

- Opciske tłocaški barwowu komponentu barwy wuběraju. Toś ta barwowa komponenta dajo se pak w barwowem modelu RGB (Red: cerwjeny, Green: zeleny, Blue: módry) pak w barwowem modelu HSB (Hue: barwowy ton, Saturation: naseśonosć, Brightness: swětłosć) zwobrazniś. Barwowy model CMYK (Cyan: cyan, Magenta: magenta, Yellow: žołty, Black: carny) njejo wuběrajobny a staja se jano k dispoziciji, aby zapódaśe barwowych gódnotow z pomocu notacije CMYK zmóžnił.

- Wobwjertne póla su za zapódawanje numeriskeje gódnoty barwoweje komponenty.

- Z wertikalnym reglowacom barwoweje komponenty móžośo gódnotu kuždeje barwoweje komponenty změniś. Z wjelikim barwnym kwadratom móžośo barwowu komponentu pśibližnje wubraś.

- Horicontalna barwowa rědka dołojce aktualnu barwu a nowu barwu jadnu pódla drugeje pokazujo.

Klikniśo do wjelikego barwowego wobceŕka nalěwo, aby nowu barwu wubrał. Z pomocu toś togo wuběrańskego wobceŕka móžośo dwě komponenśe barwy změniś, ako se w barwowem modelu RGB abo HSB reprezentěrujotej. Źiwajśo na to, až to su dwě komponenśe, kótarež se z opciskimi tłocaškami napšawo pódla dialoga njewuběratej.

W pšawem wobceŕku rědki dołojce buźośo spócetnu barwu z nadrědowanego rejtarika Barwy wiźeś.

W lěwem źělu dołneje rědki jo aktualny wuslědk wašogo źěła w toś tom dialogu widobny.

LibreOffice jano barwowy model RGB za barwny śišć wužywa. Wóźeńske elementy CMYK maju jano zapódaśe barwowych gódnotow z pomocu notacije CMYK wólažcyś.

## RGB

### Cerwjeny

Nastaja cerwjenu komponentu, kótaraž dajo se we wertikalnem reglowacu barwow změniś, a zelena a módra komponenta w dwójodimensionalnem pólu za wuběranje barwow. Dowólone gódnoty su 0 do 255.

### Zeleny

Nastaja zelenu komponentu, kótaraž dajo se we wertikalnem reglowacu barwow změniś, a cerwjena a módra komponenta w dwójodimensionalnem pólu za wuběranje barwow. Dowólone gódnoty su 0 do 255.

### Módry

Nastaja módru komponentu, kótaraž dajo se we wertikalnem reglowacu barwow změniś, a zelena a cerwjena komponenta w dwójodimensionalnem pólu za wuběranje barwow. Dowólone gódnoty su 0 do 255.

## Heks #

Pokazujo a nastaja barwowu gódnotu w barwowem modelu RGB ako heksadecimalnu licbu.

## HSB

### Barwowy ton

Nastaja komponentu barwowego tona we wertikalnem reglowacu barwow a komponenśe naseśenje a swětłosć w dwójodimensionalnem pólu za wuběranje barwow. Gódnoty se w stopnjach wót 0 do 359 pódawaju.

### Naseśonosć

Nastaja komponentu naseśenja we wertikalnem reglowacu barwow a komponenśe barwowy ton a swětłosć w dwójodimensionalnem pólu za wuběranje barwow. Gódnoty se w procentach wót 0 do 100 pódawaju.

### Swětłosć

Nastaja komponentu swětłosći we wertikalnem reglowacu barwow a komponenśe barwowy ton a naseśonosć w dwójodimensionalnem pólu za wuběranje barwow. Gódnoty se w procentach wót 0 do 100 pódawaju.

## CMYK

### Cyan

Nastajśo barwowu gódnotu Cyan w barwowem modelu CMYK.

### Magenta

Nastajśo barwowu gódnotu Magenta w barwowem modelu CMYK.

### Žołty

Nastajśo barwowu gódnotu Žołty w barwowem modelu CMYK.

### Key

Nastajśo barwowu gódnotu Carny abo Key (carny) w barwowem modelu CMYK.

Pšosym pódprějśo nas!