Wopśimjeśe

# Z granicami źěłaś

### Kak mógo granice w sumowej abo integralnej formuli definěrowaś?

Cośo sumacisku formulu ako „sumacija s^k za k = 0 do n“ na poziciji kursora w tekstowem dokumenśe Writer zasajźiś.

1. Wubjeŕśo Zasajźiś – OLE-objekt – Formulowy objekt….

   Wiźiśo zapódawańske wokno Math a wobceŕk Elementy nalěwo.

2. Wubjeŕśo zapisk Operatory z lisćiny w górnem źělu wobceŕka Elementy.

3. Klikniśoe w dolnem źělu wobceŕka Elementy na symbol suma.

4. Aby dolne a górne granice zmóžnił, klikniśo pśidatnje na symbol górna a dolna granica.

5. W zapódawańskem woknje se zastupujucy symbol abo marka wuběra a móžośo zachopiś, dolnu granicu zapódaś:

   k = 0

6. Tłocćo F4, aby k pśiducej marce dojšeł, a zapódajśo górnu granicu:

   n

7. Tłocćo F4, aby k pśiducej marce dojšeł, a zapódajśo sumand:

   s^k

8. Něnto jo formula dopołna. Klikniśo do swójogo tekstowego dokumenta zwenka formule, aby formulowy editor spušćił.

Na samski nałog móžośo integralnu formulu z granicami zapódaś. Gaž na symbol wobceŕka Elementy klikaśo, se pśipokazany tekstowy pśikaz do zapódawańskego wokna zasajźijo. Jolic tekstowe pśikaze znajośo, móžośo pśikaze direktnje do zapódawańskego wokna zapódaś.

1. Wubjeŕśo Zasajźiś – OLE-objekt – Formulowy objekt….

2. Klikniśo do zapódawańskego wokna a zapódajśo slědujucu smužku:

   int from{a} to{b} f(x)`dx

   Mały mjazyrum mjazy f(x) a dx eksistěrujo, kótaruž móžośo teke z pomocu wobceŕka Elementy zapódaś: Wubjeŕśo zapisk Formaty z lisćiny górjejce a pón na symbol Mały mjazyrum.

Jolic se wam pismo pismikow f a x njespódoba, wubjeŕśo Format – Pisma a wubjeŕśo druge pismo. Klikniśo na tłocašk Standard, aby nowe pisma ako standard wužywał.

Jolic formulu w tekstowej smužce trjebaśo, granice smužkowu wusokosć pówětšuju. Móžośo Format – Tekstowy modus wubraś, aby granice pódla sumowego abo integralnego symbola placěrował, což smužkowu wusokosć reducěrujo.

Pódobne temy

Pśikład za integralne a sumowe wobceŕki

Pšosym pódprějśo nas!