Wopśimjeśe

# Funkcije LibreOffice Draw

LibreOffice Draw wam zmóžnja, jadnore a kompleksne kreslanki napóraś a je do wjele rozšyrjonych wobrazowych formatow eksportěrowaś. Móžośo teke tabele, diagramy, formule a druge elementy do swójich kreslankow zasajźiś, kótarež su se napórali w programach LibreOffice.

## Wektorowe grafiki

LibreOffice Draw wektorowe grafiki z pomocu linijow a kśiwankow napórajo, kótarež se pśez matematiske wektory definěruju. Wektory linije, elipse a polygony pó jich geometriji wopisuju.

## 3D-objekty napóraś

Móžośo jadnore 3D-objekty ako kóstki, kulki a cylindry w LibreOffice Draw napóraś a samo swěśadło objektow změniś.

## Kśidna a wótpópadańske linije

Kśidna a wótpópadańske linije su wizuelne pomocne srědki, kótarež wam pomagaju, objekty we wašej kreslance wusměriś. Móžośo teke objekt na liniji kśidna, wótpópadańskej liniji abo na kšomje drugego objekta pópadnuś.

## Objekty za pokazowanje póśěg zwězaś

Móžośo objekty w LibreOffice Draw z wósebnymi linijami z mjenim „zwězowaki“ zwězaś, aby se póśěg mjazy objektami pokazał. Zwězowaki se lipatym dypkam kreslańskich objektow pśidawaju a wóstawaju z nimi zwězane, gaž se zwězane objekty pśesuwaju. Zwězowaki su wužytne, gaž se organigramy a techniske diagramy napóraju.

## Wótměry pokazaś

Techniske diagramy cesto wótměry objektow w kreslance pokazuju. W LibreOffice Draw móžośo měrjeńske linije wužywaś, aby linearne wótměry woblicył a pokazał.

## Galerija

Galerija wobraze, animacije, zuki a druge elementy wopśimujo, kótarež móžośo w swójich kreslankach a w drugich programach LibreOffice zasajźiś a wužywaś.

## Grafiske datajowe formaty

LibreOffice Draw móžo do wjele rozšyrjonych grafiskich datajowych formatow eksportěrowaś, na pśikład. BMP, GIF, JPG a PNG.

Pšosym pódprějśo nas!