Wopśimjeśe

# Zapis

Slědujuce nastajenja su k dispoziciji, gaž gronidłowy zapis ako typ zapisa wuběraśo.

Pśistup k toś tomu pśikazoju …

Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis abo zapis literatury… – Rejtarik: Typ (gaž alfabetiski gronidłowy zapis jo wubrany typ)

### Typ a titel

Pódajśo typ a titel zapisa.

#### Titel

Zapódajśo titel za wubrany zapis.

#### Typ

Wubjeŕśo typ zapisa, kótaryž cośo zasajźiś abo wobźěłaś. Nastajenja, kótarež su k dispoziciji, wót typa zapisa wótwisuju, kótaryž wuběraśo. Jolic kursor jo w zapisu, gaž Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury… wuběraśo, móžośo ten zapis wobźěłaś.

#### Pśeśiwo manuelnym změnam šćitany

Zajźujo tomu, až se wopśimjeśe zapisa změnja. Manuelne změny, kótarež na zapisu pśewjedujośo, se zgubuju, gaž se zapis aktualizěrujo. Jolic cośo z kursorom pó šćitanem wobceŕku kulnuś, wubjeŕśo LibreOffice – NastajenjaRědy – Nastajenja… – LibreOffice Writer – Formatěrowańske pomocne srědki a pón kontrolny kašćik Kursor zmóžniś we wótrězku Šćitane wobceŕki.

### Gronidłowy zapis abo zapis wopśimjeśa napóraś

#### Za

Wubjeŕśo, lěc se ma zapis za dokument abo za aktualny kapitel napóraś.

## Nastajenja

### Identiske zapiski zjadnośiś

Wuměnja identiske zapiski zapisa z jadnotliwym zapiskom, kótaryž numery bokow nalicyjo, źož zapisk w dokumenśe wustupujo. Zapiski "Naglěd 10, Naglěd 43" na pśikład se ako "Naglěd 10, 43" zjadnośujotej.

### Identiske zapiski z s. abo ss. zjadnośiś

Wuměnja identiske zapiski zapisa, kótarež na direktnje jadnej za drugeju slědujucych bokach wustupuju z jadnotliwym zapiskom, kótaryž prědny numer boka z „s.“ abo „ss.“ nalicyjo. Zapiska "Naglěd 10, Naglěd 11" se ako "Naglěd 10s. zjadnośujotej a "Naglěd 10, Naglěd 11, Naglěd 12 se ako "Naglěd10ss. zjadnośuju. Napšawdny naglěd wót nastajenja narodneje šemy wótwisujo, ale dajo se z Sortěrowaś – Rěc pśepisaś.

### Zjadnośiś z -

Wuměnja identiske zapiski zapisa, kótarež na jadneju za drugeju slědujucych bokach wustupuju z jadnotliwym zapiskom a wobceŕkom boka, źož zapisk wustupujo. Zapiski "Naglěd 10, Naglěd 11, Naglěd 12" na pśikład se ako "Naglěd 10-12" zjadnośuju.

### Na wjelikopisanje źiwaś

Rozeznawa mjazy wjelikimi a małymi pismikami w identiskich zapiskach zapisa. Za aziske rěcy wósebne wobchadanje płaśi. Jolic cośo, až prědne wustupowanje zapiska w dokumenśe ma pisanje zapiska póstajiś, wubjeŕśo Identiske zapiski zjadnośiś.

Aby sortěrowanje někotarych rowninow za aziske rěcy wužywał, wubjeŕśo Na wjelikopisanje źiwaś. W sortěrowanju někotarych rowninow se wjelikopisanja a diakritiske znamuška ignorěruju a jano jadnore formy zapiski pśirownuju. Jolic formy su identiske, se diakritiske znamuška formow pśirownuju. Jolic formy su pón hyšći identiske, se wjelikopisanja formow ako teke šyrokosći znamuškow a rozdźěle w japańskem Kana pśirownuju.

### Zapiski awtomatiski z wjelikim pismikom

Pišo prědny pismik zapiska zapisa awtomatiski z wjelikim pismikom.

### Kluce ako separatne zapiski

Zasajźujo kluce zapisa ako separatne zapiski zapisa. Kluc se ako zapisk zapisa nejwušeje rowniny zasajźujo a zapiski, kótarež su klucoju pśipokazane, ako zasunjone pódzapiski.

Aby kluč zapisa definěrował, wubjeŕśo dialog Zapisk zapisa zasajźiś.

### Dataja konkordance

Markěrujo awtomatiski zapisk zapisa z pomocu dataje konkordance – lisćina słowow, kótarež se maju do zapisa zapśimjeś.

### Dataja

Dataju konkordance wubraś, napóraś abo wobźěłaś.

## Sortěrowaś

Póstaja nastajenja za sortěrowanje zapiskow zapisa.

### Rěc

Wubjeŕśo rěcne pšawidła, kótarež se maju wužywaś, aby se zapiski zapisa sortěrowali.

### Klucowy typ

Wubjeŕśo „numeriski“, gaž cośo licby pó gódnośe sortěrowaś, na pśikład w 1, 2, 12. Wubjeŕśo „alfanumeriski“, gaž cośo licby pó znamjenjowem koźe sortěrowaś, na pśikład w 1, 12, 2.

Pšosym pódprějśo nas!