Wopśimjeśe

# Tabelowe nacerjenje

We woknje Tabelowe nacerjenje definěrujośo nowe tabele abo wobźěłujośo strukturu eksistěrujuceje tabele.

Pśistup k toś tomu pśikazoju …

Klikniśo w datajowem woknje datoweje banki na symbol Tabele. Wubjeŕśo Zasajźiś – Tabelowe nacerjenje… abo Wobźěłaś – Wobźěłaś….

Pśeglěd datoweje banki

Tabelowe nacerjenje

Wokno ma swójsku menijowu rědku. Wopśimujo teke slědujucy nowy pśikaz: Indeksowe nacerjenje

## Wobceŕk definicije tabele

W toś tom wobceŕku definěrujośo tabelowu strukturu.

### Pólne mě

Pódawa mě datowego póla. Modul datowego banka dłujkosć tabelowego mjenja a wužywanje wósebnych znamuškow a proznych znamjenjow w tabelowem mjenju wobgranicujo.

### Pólny typ

Pódawa pólny typ. K dispoziciji stojece pólne typy su pśez wužyty modul datoweje banki wobgranicowane.

### Wopisanje

Pódawa opcionalne wopisanje za kužde pólo.

Smužkowe głowy slědujuce pśikaze kontekstowego menija wopśimuju:

### Wustśigowaś

Wustśigujo wubranu smužku do mjazywótkłada.

### Kopěrowaś

Kopěrujo wubranu smužku do mjazywótkłada.

### Zasajźiś

Zasajźujo wopśimjeśe do mjazywótkłada.

### Wulašowaś

Wulašujo wubranu smužku.

### Smužki zasajźiś

Zasajźujo proznu smužku nad aktualneju smužku, jolic tabela njejo se składła. Zasajźujo proznu smužku na kóńcu tabele, jolic tabela jo se južo składła.

### Primarny kluc

Jolic toś ten pśikaz ma kokulku, se datowe pólo ako primarny kluc definěrujo. Gaž na pśikaz klikaśo, aktiwěrujośo/deaktiwěrujośo definiciju primarneho kluca póla. Pśikaz jo jano widobny, jolic datowe žrědło primarne kluce pódpěra.

## Pólne kakosći

Definěrujo pólne kakosći tuchylu wubranego póla.

### Dłujkosć

Pódawa maksimalnu licbu znamuškow, kótarež su za datowy zapisk wótpowědnego datowego póla dowólone, mjazy nimi prozne znamjenja abo wósebne znamuška.

### Decimalne městna

Pódawa licbu decimalnych městnow za numeriske pólo abo decimalne pólo.

### Standardna gódnota

Pódawa gódnotu, kótaraž jo standard w nowych datowych sajźbach.

### Formatowy pśikład

Pókazujo pśikład formatowego koda póla, gaž se na standardnu gódnotu nałožujo. Wubjeŕśo formatowy kod z tłocaškom Pólo formatěrowaś.

### Pólo formatěrowaś

Toś ten tłocašk dialog Pólo formatěrowaś wócynja.

## Wobceŕk pomocy

Pokazujo znamjenjowy rjeśazk pomocy abo pokaz, kótaryž designer datoweje banki jo definěrował za dane pólo.

Pšosym pódprějśo nas!