Wopśimjeśe

# Pisma

Definěrujo pisma, kótarež móžośo na formulowe elementy nałožyś.

Pśistup k toś tomu pśikazoju …

Wubjeŕśo Format - Pisma…

## Formulowe pisma

Móžośo pisma za wariable, funkcije, licby a zasajźony tekst definěrowaś, kótarež elementy wašeje formule su.

Lisćinowe póla w dialogu Pisma standardne pismo za wšykne elementy pokazuju. Aby pismo změnił, klikniśo na Změniś a wubjeŕśo pón elementowy typ. Nowe dialogowe pólo se zjawijo. Wubjeŕśo póžedane pismo a zmóžniśo póžedane atributy. Klikniśo pón na W pórěźe. Aby změny ako standardne pisma nastajił, klikniśo na tłocašk Standard.

Joli cośo jadnotliwe tekstowe źěle z pismom wóznamjeniś, kótarež se wót pisma cełego teksta wótchyla, zapódajśo pśikaz Pismo do wokna Pśikaze.

### Wariable

Móžośo pisma za wariable w swójej formuli wubraś. W formuli x=SIN(y) na pśikład stej x a y wariabli a pokazujotej pśipokazane pismo.

### Funkcije

Wubjeŕśo pisma za mjenja a kakosći funkcijow. W formuli x=SIN(y) na pśikład jo =SIN( ) funkcija.

### Licby

Móžośo pisma za licby w swójej formuli wubraś.

### Tekst

Wubjeŕśo how pisma za tekst w swójej formuli.

## Swójske pisma

W toś tom wótrězku dialoga Pisma móžośo pisma definěrowaś, z kótarymiž móžośo druge tekstowe komponenty w formuli formatěrowaś. Tśi zakładne pisma Serif, Sans a Fixed su k dispoziciji. Móžośo kuždemu zainstalěrowanemu zakładnemu pismoju dalšne pisma pśidaś. Kužde pismo na wašom systemje jo za wužywanje k dispoziciji. Wubjeŕśo tłocašk Změniś, aby wuběrk w lisćinowem pólu rozšyrił.

Toś te swójske pisma se wužywaju, jolic sćo nastajił z pśikazom FONT druge pismo we woknje Pśikaze.

### Serif

Móžośo pismo pódaś, kótarež se ma za format font serif wužywaś. Serify su małe smužcycki, kótarež na pśikład dołojce na pismiku A widobne, gaž se serifowe pismo Times wužywa. Serify su wužytne, dokulaž wócko cytarja narowno wjadu a tak cyanje póspěšuju.

### Sans

Móžośo pismo pódaś, kótarež se ma za formatěrowanje pisma sans wužywaś.

### Fixed

Móžośo pismo pódaś, kótarež se ma za formatěrowanje pisma fixed wužywaś.

## Změniś

Klikniśo na jaden ze zapiskow z toś togo wuskokujucego menija, aby pśistup k dialogoju Pisma dostał, źož móžośo pismo a atributy za wótpowědnu formulu a za swójske pisma definěrowaś.

## Standard

Klikniśo na toś ten tłocašk, aby swóje změny ako standard za wšykne nowe formule składował. Za tym až sćo wobkšuśił změny, klikniśo na tłocašk Jo.

Pšosym pódprějśo nas!