Wopśimjeśe

# Tekstowy běg

Pódajśo nastajenja tekstowego běga za tekst pśed a za tabelu.

Pśistup k toś tomu pśikazoju …

Wubjeŕśo Tabela – Kakosći… – rejtarik: Tekstowy běg.

## Tekstowy běg

### Łamanje

Wubjeŕśo toś ten kontrolny kašćik a pón typ łamanja, kótaryž cośo z tabelu zwězaś.

### Bok

Zasajźujo łamanje boka pśed abo za tabelu.

### Słup

Zasajźujo łamanje słupa pśed abo za tabelu na boku z někotarymi słupami.

### Pśed

Zasajźujo łamanje boka abo łamanje słupa pśed tabelu.

### Za

Zasajźujo łamanje boka abo łamanje słupa za tabelu.

### Z pśedłogu boka

Nałožujo pśedłogu boka, kótaruž za prědny bok pódawaśo, kótaryž łamanjeju boka slědujo.

### Pśedłoga boka

Wubjeŕśo pśedłogu boka, kótaruž cośo na prědny bok nałožyś, kótaryž łamanjeju slědujo.

### Numer boka

Zapódajśo numer boka za prědny bok, kótaryž łamanjeju slědujo. Jolic cośo z numerěrowanim aktualnego boka pókšacowaś, wóstajśo kontrolny kašćik prozny.

### Rozdźělenje tabele pśez boki a słupy dowóliś

Zmóžnja łamanje boka abo łamanje słupa mjazy smužkami tabele.

### Smužkowe łamanje pśez boki a słupy dowóliś

Zmóžnja łamanje boka abo łamanje słupa w smužce tabele. Toś to nastajenje se na prědnu smužku w tabeli njenałožujo, jolic nastajenje Nadpismo wóspjetowaś jo wubrane.

### Z pśiducym wótstawkom gromaźe źaržaś

Źaržy tabelu a slědujucy wótstawk gromaźe, gaž łamanje zasajźujośo.

### Nadpismo wóspjetowaś

Wóspjetujo tabelowe nadpismo na nowem boku, gaž se tabela pó někotarych bokach rozpśestrěwa.

### Prědne … smužki

Zapódajśo licbu smužkow, kótarež se maju do nadpisma zapśimjeś.

### Tekstowe wusměrjenje

Wubjeŕśo wusměrjenje za tekst w celach. Móžośo slědujuce formatěrowańske nastajenja wužywaś, aby wusměrjenje teksta w tabelowych celach pódał:

- Horicontalny

- Wertikalny (wótgórjejka dołoj)

- Nadrědowane nastajenja wužywaś. Nadrědowane objekty su boki a wobłuki, kótarež tabelu wopśimuju. Definěruju, kak se tabela pozicioněrujo a w jeje nadrědowanem wugótowanja zaźaržujo.

- Wertikalny (wótdołojka górjej)

## Wertikalne wusměrjenje

Pódajśo wertikalne tekstowe wusměrjenje za cele w tabeli.

Pódobne temy

Tabelowu głowu na nowem boku wóspjetowaś

Pšosym pódprějśo nas!