Wopśimjeśe

# Změny

Definěrujo naglěd změnow w dokumenśe.

Aby změny w swójom tekstowem abo tabelowem dokumenśe nagrał abo pokazał, wubjeŕśo Wobźěłaś – Změnam slědowaś – Nagraś abo Wobźěłaś – Změnam slědowaś – Pokazaś.

Pśistup k toś tomu pśikazoju …

Wócyńśo tekstowy dokument, wubjeŕśo LibreOffice – NastajenjaRědy – Nastajenja… – LibreOffice Writer – Změny.

## Tekstowe zwobraznjenje

Definěrujo nastajenja za pokazowanje nagratych změnow. Wubjeŕśo typ změnow a wótpowědny pokazowański atribut a barwu. Pśeglědowe pólo wustatkowanje wubranych pokazowańskich nastajenjow pokazujo.

### Zasajźenja / Atributy

Pódawa, kak se změny w dokumenśe pokazuju, gaž se tekst zasajźujo.

### Wulašowanja / Atributy

Pódawa, kak se změny w dokumenśe pokazuju, gaž se tekst lašujo. Jolic wulašowanja teksta nagrawaśo, se tekst z wubranym atributom (na pśikład pśešmarnjony) pokazujo a se njewulašujo.

### Změnjone atributy / Atributy

Definěrujo, kak se změny tekstowych atributow w dokumenśe pokazuju. Toś te změny se na atributy ako tucny, kursiwny abo pódšmarnjony wustatkuju.

### Barwa

Móžośo teke barwu wubraś, aby kuždy typ nagrateje změny pokazał. Gaž wuměnjenje „Pó awtorje“ w lisćinje wuběraśo, se barwa awtomatiski pśez LibreOffice póstaja a pón změnja, aby awtoroju kuždeje změny wótpowědowała.

## Změnjone smužki

Aby pódał, kótare smužki teksta su se změnili, móžośo marku definěrowaś, kótaraž se na lěwej abo pšawej kšomje boka zjawijo.

### Marka

Definěrujo, lěc a źo se změnjone smužki w dokumenśe markěruju. Móžośo marki tak stajiś, aby se pśecej na lěwej abo pšawej kšomje boka zjawili, abo na wenkownej abo nutśikownej kšomje.

### Barwa

Pódawa barwu za wuzwignjenje změnjonych smužkow w teksće.

### Pólo pśeglěda

Pokazujo pśeglěd aktualnego wuběrka.

Pšosym pódprějśo nas!