Wopśimjeśe

# Powšykne

Pódawa powšykne nastajenja za LibreOffice.

Pśistup k toś tomu pśikazoju …

Wubjeŕśo LibreOffice – NastajenjaRědy – Nastajenja… – LibreOffice - Powšykne.

## Pomoc

Pódawa zaźaržanje instalěrowaneje pomocy.

### Rozšyrjone pokaze

Pokazujo pomocny tekst, gaž kursor nad symbolom, menijowym pśikazom abo wóźeńskim elementom w dialogu źaržyśo.

## Dokumentowy status

### Śišćanje status "dokument změnjony" staja

Pódawa, lěc se maja śišćanje dokumenta za změnu. Gaž toś to nastajenje jo markěrowane, pšašaju se, lěc se maju změny pśi zacynjanju składowaś. Śišćaŕski datum se pón ako změna do kakosćow dokumenta zapisujo.

## Lěto (dwójoměstnowe)

Definěrujo datumowy wobceŕk, w kótaremž system dwójoměstnowe lěto spóznawa.

W LibreOffice se lěta ze styrimi městnami zwobrazujo, togodla jo rozdźěl mjazy 1.1.99 a 1.1.01 dwě lěśe. Nastajenje Lěto (dwójoměstnowe) wužywarjeju zmóžnja, lěta definěrowaś, w kótarychž se dwójoměstnowe datumy licbje 2000 pśidawaju. Aby ilustrěrował, lěc datum 1930 abo pózdźejšy pódawaśo, se zapódaśe 2020-01-01 město 1920-01-01 spóznawa.

## Pomoc pśi pólěpšanju LibreOffice

### Naspominanje za słanje rozpšawy wowalenjow na załožbu The Document Foundation

Pšaša se was, lěc cośo rozpšawu wowalenja słaś, aby wuwijarjam pomagał, spušćobnosć software pólěpšył. Gažkuli se LibreOffice wowalujo, móžośo rozsuźiś, rozpšawu, kótaraž anonymne informacije za pytanje zmólkow słaś, aby wy pomagał, zawinu namakaś.

## Malsny startowak LibreOffice

### LibreOffice za systemowy start zacytaś

Jolic toś to nastajenje jo zmóžnjone, se LibreOffice do składa zacytajo, gaž se licadło startujo, abo gaž se LibreOffice znowego startujo. Gaž jo zacytany, se cas za wócynjanje LibreOffice reducěrujo. Symbol se teke systemowej wótkładnicy pśidawa. Klikniśo z pšaweju tastu na symbol, aby meni za wócynjanje nowych abo eksistěrujucych dokumentow pokazał, a za zastajanje malsnego startowaka.

## Datajowe zwězanja LibreOffice

### Standardne nałoženja Windows

Wuwołajśo zastojanje datajowych pśirědowanjow Windows. Toś ten tłocašk se pó pšawidłach zastojanja datajowych pśirědowanjow zaźaržujo, z kótarymiž se „Standard-Apps“ in Windows 7, 8 a 8.1 wócynjaju; a aby powěźeńku pokazało, kak se dajo aplet we Windows 10 wócyniś.

Pšosym pódprějśo nas!