Wopśimjeśe

# Pśedłogi boka napóraś a nałožyś

LibreOffice pśedłogi boka wužywa, aby wugótowanje boka póstajił, mjazy nimi wusměrjenje boka, slězyna, kšomy, głowowe a nogowe smužki a tekstowe słupy. Aby wugótowanje jadnotliwego boka w dokumenśe změnił, musyśo swójsku pśedłogu boka napóraś a na bok nałožyś.

## Nowu pśedłogu boku definěrowaś

1. Wubjeŕśo Naglěd – Formatowe pśedłogi.

2. Klikniśo na symbol Pśedłogi boka.

3. Klikniśo w lisćinje pśedłogow boka z pšaweju tastu zapisk a wubjeŕśo pón Nowy.

4. Zapódajśo na rejtariku Powšykne mě do póla Mě.

5. Pśewjeźćo jaden ze slědujucych kšacow:

- Aby swójsku pśedłogu boka na jadnotliwy bok nałožył, wubjeŕśo standardnu pśedłogu boka, kótaryž se we wašom dokumenśe wužywa, w pólu Pśiduca pśedłoga.

- Aby swójsku pśedłogu boka na někotare boki nałožył, wubjeŕśo ju w pólu Pśiduca pśedłoga. Až njeby wy pśedłogu wěcej wužywał, zasajźćo manuelne łamanje boka a pśipokažćo jomu drugu pśedłogu boka.

6. Wužywajśo rejtariki w dialogu, aby wugótowańske nastajenja za pśedłogu boka nastajił a klikniśo na W pórěźe.

## Pśedłogu boka nałožyś

1. Klikniśo do boka, na kótaryž cośo pśedłogu boka nałožyś.

2. Pśewjeźćo jaden ze slědujucych kšacow:

- Wubjeŕśo Naglěd – Formatowe pśedłogi a klikniśo na symbol Pśedłoga boka.

  Klikniśo dwójcy na mě w lisćinje.

- Klikniśo z pšaweju tastu na pśedłogu boka w statusowej rědce. Wubjeŕśo drugu pśedłogu boka.

## „Pśiducu pśedłogu“ pśedłogi boka manuelnje pśepisaś

1. Stajśo kursor mjazy bok z pśedłogu boka a bok z pśedłogu, kótaraž jo w Pśiduca pśedłoga pódana.

2. Klikniśo z pšaweju tastu a wubjeŕśo Łamanje boka wobźěłaś.

3. Wubjeŕśo kontrolny kašćik Z pśedłogu boka.

4. Zapódajśo pśedłogu boka, kótaraž se ma nałožyś.

Glejśo Manuelnje definěrowany wobceŕk pśedłogi boka.

Wósebna situacija nastawa, gaž pśiduca pśedłoga jo druga ako pśedłoga boka sama a cośo tu pśedłogu boka na dwě jaden za drugim slědujucej boka nałožyś. Jolic na pśikład sćo nałožył pśedłogu Prědny bok na bok, a pśedłogu Prědny bok zasej na njepósrědnje slědujucy bok nałožyś, musyśo pśedłogu Prědny bok manuelnje pśepisaś, dokulaž jo tak konfigurěrowana, až jej pśedłoga Standard slědujo.

## Pśedłogu boka nowy bok nałožyś

1. Klikniśo w dokumenśe tam, źož nowy bok ma se zachopiś.

2. Wubjeŕśo Zasajźiś – Dalšne łamanja – Manuelne łamanje….

3. Wubjeŕśo Łamanje boka.

4. Wubjeŕśo w pólu Pśedłoga boka pśedłogu boka, kótaruž cośo na bok nałožyś, kótaraž manuelnemu łamanjeju slědujo.

5. Klikniśo na W pórěźe.

Pódobne temy

Pśedłogu boka na zakłaźe aktualnego boka napóraś

Licby bokow

Kapitlowe mě a kapitlowy numer do głowoweje abo nogoweje smužki zasajźiś

Wó głowowych a nogowych smužkach

Głowowe abo nogowe smužki formatěrowaś

Standardne a swójske dokumentowe pśedłogi napóraś a změniś

Wusměrjenje boka změniś

Slězynu boka změniś

Pšosym pódprějśo nas!