Wopśimjeśe

# Rozšyrjone

Pódawa pódpěrowańske nastajenja za nałoženja Java w LibreOffice, mjazy nimi, kótara Java Runtime Environment (JRE, wokolina casa wužywanja) ma se wužywaś. Pódawa teke, lěc se maju eksperimentelne (instabilne) funkcije ako nagraśe makrow a ekspertowe nastajenja wužywaś.

Pśistup k toś tomu pśikazoju …

Wubjeŕśo LibreOffice – NastajenjaRědy – Nastajenja… – LibreOffice – Rozšyrjone.

Někotare nastajenja njedaju se slědk stajiś, gaž su se wobźěłali. Stajśo pak změny manuelnje slědk pak klikniśo na Pśetergnuś a wócyńśo zasej dialog Nastajenja.

## Nastajenja Java

Aktualna lisćina modulow a resursow LibreOffice, kótarež wót Java wótwisuju, jo we wikiju k dispoziciji.

### Wokolinu casa wužywanja Java wužywaś

Zmóžnja wam, nałoženja Java w LibreOffice wuwjasć. Gaž nałoženje Java wopytujo, pśistup ku kšutej plaśe dostał, se powěźeńka zjawijo.

Zawěsććo, až JRE instalěrujośo, kótaraž jo kompatibelna z architekturu LibreOffice: 64-bitowa JRE za 64-bitowu LibreOffice a 32-bitowa JRE za 32-bitowu LibreOffice.

### Južo zainstalěrowane wokoliny casa wužywanja Java (JRE):

Wubjeŕśo JRE, kótaruž cośo wužywaś. Na někotarych systemach musyśo minutku cakaś, daniž se lisćina njepołni. Na někotarych systemach musyśo LibreOffice znowego startowaś, aby swójo změnjone nastajenje wužywał. Sćažka k JRE se pód lisćinowym pólom pokazujo.

Móžośo standardny JRE źěłowego systema z jadneju ze slědujucych alternatiwow pśepisaś:

- pśez stajanje wokolinoweje wariable JAVA_HOME,

- pśez pśidawanje JRE do wariable $PATH,

- pśez pódawanje konfiguraciskeje dataje javasettings_macOS_X86_64.xmljavasettings_Windows_X86_64.xmljavasettings_Linux_X86_64.xmljavasettings_${_OS}_${_ARCH}.xml w zarědniku <instdir>/presets/config.

### Pśidaś

Pśidajśo kórjenjowemu zarědnikoju JRE sćažku na swójom licadle. Sćažka se w slědujucem dialogu nastaja:

### Parametry

Wócynja dialog Startowe parametry Java.

### Klasowa sćažka

Wócynja dialog Klasowa sćažka.

## Opcionalne funkcije

### Eksperimentelne funkcije zmóžniś

Zmóžnja funkcije, kótarež hyšći njejsu dokóńcone abo mógu znate zmólki wopśimowaś. Lisćina toś tych funkcijow jo wersiju wót wersije druga, abo móžo samo prozna byś.

### Nagraśe makrow zmóžniś

Zmóžnja nagraśe makrow. Menijowy zapisk Rědy – Makra – Makro nagraś jo k dispoziciji.

## Ekspertowe nastajenja

Wócynja dialog Ekspertowe nastajenja za rozšyrjone nastajenja a konfiguraciju LibreOffice.

Pšosym pódprějśo nas!