Wopśimjeśe

# Awtomatiske změny znjemóžniś

Pó standarźe LibreOffice wjele zwuconych pisańskich awtomatiski korigěrujo a nałožujo formatěrowanje, mjaztym až pišośo. Móžośo awtomatiske změny z cmd ⌘Strg+Z anulěrowaś.

How wiźiśo, kak móžośo awtomatiske změny w LibreOffice Calc znjemóžniś a zasej zmóžniś:

## Awtomatiske wudopołnjenje teksta abo licbow

Gaž něco do cele zapódawaśo, LibreOffice Calc wam wótpowědujuce zapódaśe w samskem słupje awtomatiski naraźujo. Toś ta funkcija se awtomatiske zapódaśe groni.

Aby awtomatiske zapódaśe zmóžnił a znjemóžnił, stajśo abo wótwónoźćo kokulku pśed Rědy – Awtomatiske zapódaśe.

## Awtomatiske pśetwórjenje do datumowego formata

LibreOffice Calc wěste zapiski awtomatiski do datuma pśetwórjujo. Zapisk 1.1 na pśikład se ako 1. januara aktualnego lěta pó regionalnych nastajenjach wašogo źěłowego systema interpretěrujo a pokazujo se pó datumowem formaśe, kótaryž za celu płaśi.

Aby zawěsćił, až se zapisk ako tekst interpretěrujo, pśidajśo apostrof na zachopjeńku zapiska. Apostrof se w celi njepokazujo.

## Pazorki se z typografiskimi pazorkami wuměnjaju

Wubjeŕśo Rědy – Nastajenja awtomatiskeje korektury…. Pśejźćo k rejtarikoju Nastajenja narodneje šemy a wótwónoźćo kokulku pśed Wuměniś.

## Celowe wopśimjeśe se pśecej z wjelikim pismikom zachopina

Wubjeŕśo Rědy – Nastajenja awtomatiskeje korektury… Pśejźćo k rejtarikoju Nastajenja. Wótwónoźćo kokulku pśed Kuždu sadu z wjelikim pismikom zachopiś.

## Słowo z drugim słowom wuměniś

Wubjeŕśo Rědy – Nastajenja awtomatiskeje korektury…. Pśejźćo k rejtarikoju Wuměniś. Wubjeŕśo słowny pór a klikniśo na Wulašowaś.

Pódobne temy

Rědy – Awtomatiske zapódaśe

Rědy – Nastajenja awtomatiskeje korektury…

Pšosym pódprějśo nas!