Wopśimjeśe

# 2D-objekty do kśiwankow, polygonow a 3D-objektow pśetwóriś

Móžośo dwójodimensionalne objekty (2D) pśetwóriś, aby rozdźělne formy napórał. LibreOffice móžo 2D-objekty do slědujucych objektowych typow pśetwóriś:

- Wokłonjeny objekt na bazy Bézierowych kśiwankow

- Polygonowy objekt, kótaryž se z rownych linijowych segmentow zestaja

- 3D-objekt z barwoweju nuansu a swěśadłom

- Rotaciski objekt 3D z barwoweju nuansu a swěśadłom

### Dwa typa 3D-objektow

- Statusowa rědka „3D-scena wubrana“ pokazujo. 3D-sceny se z objektow twórje, kótarež wótměry w koordinatach x, y a z maju. Pśikłady su objekty, kótarež su pśez symbolowu rědku „3D-objekty“ zasajźone, a pšawokuty, elipse abo tekst, kótarež su se napórali pśez symbole Pšawokut, Elipsa abo Tekst nalěwo w symbolowej rědce Kreslanka, abo swójske formy, kótarež se z pomocu kontekstowego menija „Pśetwóriś – Do 3D“ do 3D pśetwórjuju. Toś te 3D-sceny daju se zapódaś (na pśikład gaž F3 tłocyśo) a objekty daju se w 3D wjerśeś. Microsoft Office toś te napšawdne 3D-objekty njeznajo. Gaž se toś te 3D-sceny do formatow Microsoft Office eksportěruju, se foto wobrazowki aktualnego naglěda ako bitmap eksportěrujo. 3D-grědy w diagramach teke toś ten typ maju.

- Statusowa rědka „Forma wubrana“ pokazujo. Swójske formy daju se w 2D-modusu abo 3D-modusu woglědaś. Móžośo kuždy cas mjazy dwěma modusoma pśešaltowaś. Móžośo zakładne formy, symbolowe formy a slědujuce symbole na symbolowej rědce Kreslanka wužywaś, aby swójske formy napórał. Swójske formy daju se z pomocu symboloweje rědki 3D-nastajenja změniś. 3D-scenu njetwórje, njedaju se pśez někotare swěśadła wobswětliś, njepokazuju refleksije a su někotare dalšne wobgranicowanja. Móžośo je do 3D-scenu pśetwóriś, ale pón wěcej njebudu swójske formy. Swójske formy w 2D- abo 3D-modusu daju se do formatow Microsoft Office eksportěrowaś a z njogo importěrowaś.

### Aby objekt do kśiwanki pśetwórił:

1. Wubjeŕśo 2D-objekt na foliji abo boku.

2. Klikniśo z pšaweju tastu na objekt a wubjeŕśo Pśetwóriś – Do kśiwanki.

Aby formu objekta změnił, klikniśo na symbol Dypki na symbolowej rědce Kreslanka a śěgniśo pśimki objekta. Móžośo teke wóźeńske dypki pśimka śěgnuś, aby formu kśiwanki změnił.

### Aby 2D-objekt do polygona pśetwórił:

1. Wubjeŕśo 2D-objekt na foliji abo boku.

2. Klikniśo z pšaweju tastu na objekt a wubjeŕśo Pśetwóriś – Do polygona.

Aby formu objekta změnił, klikniśo na symbol Dypki na symbolowej rědce Kreslanka a śěgniśo pśimki objekta.

### Aby 2D-objekt do 3D-objekta pśetwórił:

1. Wubjeŕśo 2D-objekt na foliji abo boku.

2. Klikniśo na symbol Ekstruziju pśešaltowaś na symbolowej rědce Kreslanka abo klikniśo z pšaweju tastu na objekta a wubjeŕśo Pśetwóriś – Do 3D.

Aby kakosći 3D-objekta wobźěłał, wužywajśo symbolowu rědku Linija a połnjenje a symbolowu rědku 3D-nastajenja.

Aby tekstowy objekt do 3D pśetwórił, wužywajśo symbol Fontwork na symbolowej rědce Kreslanka.

### Aby 2D-objekt do rotaciskego objekta 3D pśetwórił:

Rotaciski objekt 3D pśez wjerśenje wubranego objekta wokoło jogo wertikalneje wóski nastawa.

1. Wubjeŕśo 2D-objekt na foliji abo boku.

2. Klikniśo z pšaweju tastu na objekt a wubjeŕśo Pśetwóriś – Do rotaciskego objekta 3D

Aby kakosći 3D-objekta wobźěłał, wužywajśo symbolowu rědku Linija a połnjenje a symbolowu rědku 3D-nastajenja.

Móžośo 2D-objekt wjerśeś, nježli až jen pśetwórjujośo, aby kompleksnjejšu formu napórał.

Pódobne temy

Kśiwanki kresliś

Kśiwanki wobźěłaś

Bitmapowe wobraze do wektorowych grafikow pśetwóriś

Tekstowe znamuška do kreslańskich objektow pśetwóriś

Pšosym pódprějśo nas!