Rědy awtomatiski wulicyś

Wopśimjeśe

# Datowe rědy na zakłaźe susednych celow awtomatiski napóraś

Móžośo cele z pomocu pśikaza Awtomatiski wupołniś abo Rěd awtomatiski z datami połniś.

## Pśikaz „Awtomatiski wupołniś“ wužywaś

Pśikaz „Awtomatiski wupołniś“ datowy rěd generěrujo, kótaryž na definěrowanem mustrje bazěrujo.

1. Klikniśo do tabeloweje cele a zapódajśo licbu.

2. Klikniśo do drugeje cele a pón zasej do cele, do kótarejež sćo zapódał licbu.

3. Śěgniśo połnjeński pśimk dołojce napšawo cele pśez cele, kótarež cośo połniś a pušććo tastu myški.

   Cele se ze stupajucymi licbami połnje.

Aby malsnje lisćinu jaden pó drugem slědujuce dnjow napórał, zapódajśo Pónjeźele do cele a śěgniśo połnjeński pśimk.

Źaržćo tastu cmd ⌘Strg, jolic njocośo cele z rozdźělnymi gódnotami połniś.

Jolic dwě celi abo wěcej celow wuběraśo, kótarež rozdźělne licby wopśimuju, a śěgnjośo, se zbytne cele z aritmetiskim mustrom połnje, kótarež se w licbach spóznawa. Funkcija awtomatiskego wupołnjenja teke pśiměrjone lisćiny spóznawa, kótarež su se definěrowali pód LibreOffice – RědyRědy – Nastajenja – LibreOffice Calc – Lisćiny sortěrowaś.

Móžośo na połnjeński pśimk dwójcy kliknuś, aby wšykne prozne słupy aktualnego datowego bloka wupołnił. Zapódajśo na pśikład nejpjerwjej Jan do cele A1 a śěgniśo połnjeński pśimk dołoj do A12, aby w prědnem słupje dwanasćo mjasecow dostał. Zapódajće něnto gódnoty do celow B1 a C1. Wubjeŕśo toś tej dwě celi a klikniśo dwójcy na połnjeński pśimk. To awtomatiski datowy blok B1:C12 wupołnjujo.

## Definěrowany rěd wužywaś

1. Wubjeŕśo celowy wobceŕk w tabeli, kótaryž cośo połniś.

2. Wubjeŕśo Tabela – Cele wupołniś – Rědy wupołniś….

3. Wubjeŕśo parametry za rěd.

   Jolic linearny rěd wuběraśo, se kšac, kótaryž zapódawaśo, kuždej naslědnej licbje w rěźe pśidawa, aby se pśiduca gódnota napórała.

   Jolic geometriski rěd wuběraśo, se kšac, kótaryž zapódawaśo, z kuždeju naslědneju licbu w rěźe multiplicěrujo, aby se pśiduca gódnota napórała.

   Jolic datumowy rěd wuběraśo, se kšac, kótaryž zapódawaśo, casowej jadnotce pśidawa, kótaruž pódawaśo.

Pódobne temy

Sortěrowańske lisćiny nałožyś

Sortěrowańske lisćiny

Pšosym pódprějśo nas!