Wopśimjeśe

# Felujucy element

Jolic wótpšašowanje, w kótaremž tabele abo póla wěcej njeeksistěruju, se wócynja, se dialog Felujucy element zjawijo. Toś ten dialog felujucu tabelu abo felujuce pólo pomjenijo, kótarejž njedajotej se interpretěrowaś a zmóžnja wam rozsuźiś, kak se ma procedura pókšacowaś.

Pśistup k toś tomu pśikazoju …

Klikniśo w datajowem woknje datowje banki na symbol Wótpšašowanja a wubjeŕśo Wobźěłaś – Wobźěłaś….
Jolic referencěrowane póla wěcej njeeksistěruju, wiźiśo toś ten dialog.

## Kak dalej?

Daju tśi móžnosći za wótegronjenje na toś to pšašanje:

### Cośo napšawdu wótpšašowanje w grafiskem naglěźe wócyniś?

Zmóžnja wam, wótpšašowanje w nacerjeńskem naglěźe njeźiwajucy na felujuce elementy wócyniś. Toś ta móžnosć wam zmóžnja pódaś, lěc so maju druge zmólki ignorěrowaś.

Wótpšašowanje se w nacerjeńskem naglěźe wócynijo (grafiskego pówjercha). Felujuce tabele se prozne a njepłaśiwe póla ze swójimi (njepłaśiwymi) mjenjami w lisćinje pólow zjawiju. To wam zmóžnja, eksaktnje z tymi pólami źěłaś, kótarež su zawinowali zmólku.

### Wótpšašowanje w naglěźe SQL wócyniś

Zmóžnja wam, wótpšašowańske nacerjenje w modusu SQL wócyniś a wótpšašowanje ako Native SQL interpretěrowaś. Móžośo jano natiwny modus SQL spušćiś, gaž instrukcija LibreOffice jo dopołnje interpretěrowana (jano móžno, jolic wužyte tabele abo póla we wótpšašowanju napšawdu eksistěruju).

### Wótpšašowanje njewócyniś

Zmóžnja wam, proceduru pśetergnuś a pódaś, až wótpšašowanje njeměło se wócyniś. Toś te nastajenje funkciji dialogowego tłocaška Pśetergnuś wótpowědujo.

### Pódobne zmólki teke ignorěrowaś

Jolic sćo wubrał prědne nastajenje, ale cośo hyšći wótpšašowanje w grafiskem naglěźe njeźiwajucy na felujuce elementy wócyniś, móžośo pódaś, lěc se druge zmólki ignorěruju. Togodla se w aktualnem procesu wócynjenja žedna powěźeńka zmólki njepokazujo, jolic se wótpšašowanje korektnje njeinterpretěrujo.

Pšosym pódprějśo nas!