Wopśimjeśe

# Inteligentne wobznamjenja wužywaś

Inteligentne wobznamjenja pśidatne informacije a funkcionalnosć za wěste słowa w dokumenśe Writer k dispoziciji stajaju. K dispoziciji stojece funkcije mógu se za rozdźělne rozšyrjenja inteligentnych wobznamjenjow rozeznawaś.

## Inteligentne wobznamjenja instalěrowaś

Inteligentne wobznamjenja daju se ako rozšyrjenja za LibreOffice Writer k dispoziciji stajiś.

Inteligentne wobznamjenja instalěrowaś:

- Składujśo rozšyrjeńsku dataju *.oxt na swójej twardej plaśe, klikniśo pón dwójcy na dataju *.oxt w zastojniku datajow. Abo wubjeŕśo w LibreOffice Rědy – Rozšyrjenja…, aby dialog Rozšyrjenja wócynił, klikniśo na Pśidaś a nawigěrujśo k dataji.

- Klikniśo na wótkaz dataje *.oxt za inteligentne wobznamjenja na webboku a wócyńśo wótkaz ze standardnym nałoženim. To se korektnje konfigurěrowany webwobglědowak pomina.

## Meni Inteligentne wobznamjenja

Tekst w dokumenśe Writer dajo se z inteligentnym wobznamjenim markěrowaś, pó standarźe z magentowym pódšmarnjenim. Móžośo barwu w LibreOffice – NastajenjaRědy – Nastajenja… – LibreOffice – Nałožeńske barwy.

Gaž na inteligentne wobznamjenje pokazujośo, pokazka was informěrujo, až móžośo cmd ⌘+kliknjenjeStrg+kliknjenje wužywaś, aby meni inteligentnych wobznamjenjow wócynił. Jolic myšku njewužywaśo, stajśo kursor do markěrowanego teksta a wócyńśo kontekstowy meni z Umsch (⇧)+F10.

W meniju inteligentnych wobznamjenjow wiźiśo k dispoziciji stojece akcije, kótarež su za inteligentne wobznamjenje definěrowane. Wubjeŕśo nastajenje z menija. Zapisk Nastajenja inteligentnych wobznamjenjow bok Inteligentne wobznamjenja w dialogu Rědy – Awtomatiska korektura – Nastajenja awtomatiskeje korektury… wócynja.

## Inteligentne wobznamjenja zmóžniś a znjemóžniś

Gaž sćo instalěrował nanejmjenjej jadno rozšyrjenje inteligentnych wobznamjenjow, wiźiśo bok Inteligentne wobznamjenja w Rědy – Awtomatiska korektura – Nastajenja awtomatiskeje korektury…. Wužywajśo toś ten dialog, aby inteligentne wobznamjenja zmóžnił abo znjemóžnił a instalěrowane inteligentne wobznamjenja zastojał.

Tekst, kótaryž se ako inteligentne wobznamjenje spóznawa, se z awtomatiskeju pšawopisneju kontrolu njekontrolěrujo.

Pšosym pódprějśo nas!