Wopśimjeśe

# Naglěd

Pódawa naglědowe nastajenja za zaźaržanje myški, grafiske wudaśe a pismowe lisćiny.

Pśistup k toś tomu pśikazoju …

#### Z menijoweje rědki:

Wubjeŕśo LibreOffice – NastajenjaRědy – Nastajenja… – LibreOffice – Naglěd.

#### Z pówjercha z rejtarikami:

Klikniśo na tłocašk Nastajenja w rejtariku Rědy a wubjeŕśo pón LibreOffice – Naglěd

#### Z tastatury:

Tłocćo option ⌥Alt + F12 a wubjeŕśo pón LibreOffice – Naglěd

## Myška

### Srjejźna tasta

Definěrujo funkciju srjejźneje tasty myški.

1. Žedna funkcija – žedna akcija se pśez srjejźnu tastu njewuwjeźo.

2. Awtomatiske kulanje – śěgnjenje ze tłoconeju srjejźneju tastu myški naglěd pśesunjo.

3. Mjazywótkład zasajźiś – tłocenje srjejźneje tasty myški wopśimjeśe „wuběrańskego mjazywótkłada“ na poziciji kursora zasajźijo.

„Wuběrański mjazywótkład“ jo njewótwisny wót normalnego mjazwótkłada, kótaryž móžośo z Wobźěłaś – Kopěrowaś/Wurězaś/Zasajźiś abo wótpowědnymi tastowymi skrotconkami wužywaś. Mjazywótkład a „wuběrański mjazywótkład“ móžotej rozdźělne wopśimjeśe w samskem casu wopśimowaś.

Akcija | Mjazywótkład | Wuběrański mjazywótkład
--- | --- | ---
Wopśimjeśe kopěrowaś | Wobźěłaś – Kopěrowaś cmd ⌘Strg+C. | Tekst, tabelu, objekt wubraś.
Wopśimjeśe zasajźiś | Wobźěłaś – Zasajźiś cmd ⌘Strg+V na poziciji kursora zasajźujo. | Kliknjenje ze srjejźneju tastu myški na poziciji pokazowaka myški zasajźujo.
Do drugego dokumenta zasajźiś | Žeden wliw na wopśimjeśe mjazywótkłada. | Slědny wuběrk jo wopśimjeśe wuběrańskego mjazywótkłada.

Tłocćo Umsch (⇧)+cmd ⌘Strg+R, aby naglěd aktualnego dokumenta wótnowił.

## Wudaśe grafiki

### Hardwarowe póspěšenje wužywaś

Ma direktny pśistup k hardwarowym funkcijam adaptera za grafiske pokazanje licadła, aby se pokazanje na wobrazowce pólěpšyło. Pódpěra za hardwarowe póspěšenje wót źěłowego systema a hardware licadła wótwisujo.

### Antialiasing wužywaś

Zmóžniśo abo znjemóžniśo anti-aliasing za grafiki. Gaž anti-aliasing jo zmóžnjony, zwobraznjenje nejwěcej grafiskich objektow pózłažke a z mjenjej artefaktami wuglěda.

### Skia za kreslenje wužywaś (nowy start trjebny)

Wužywajśo wusokowugbaśowu Skia graphics engine, aby wšykne wizuelne elementy nałoženja kresliła, mjazy nimi wokna, menije, symbolowe rědki a symbole. Skia grafikowy rěd licadła wužywa, aby grafikowe kreslenje póspěšył. Systemowe hardwarowe póspěšenje se znjemóžnijo, gaž se Skia wužywa.

Ze znjemóžnjonym Skia a ze znjemóžnjonym póspěšenim LibreOffice jano CPU licadła za kreslenje grafiskego pokazanja a móžo spóznajobnje pómałčejšy byś.

#### Kreslenje ze software Skia wunuźiś (nowy start trjebny)

Znjemóžnja wužywanje Skia grafikowego rěda licadła. To hyšći software Skia wužywa, ale z wołanjami za raster framing ako teke reducěrowanu a zjadnorjonu śěžu jadnotki grafikowego pśeźěłanja.

Za instalaciju LibreOffice nejlěpše nastajenja za konfiguraciju grafikoweje kórty Skia wuběra. W normalnem paźe njetrjebaśo standardne nastajenja změniś, gaž Skia jo zmóžnjony.

Jolic na problemy z grafiskim zwobraznjenim ze zmóžnjonym Skia starcyjośo (na pśikład z naglědom symbolow symboloweje rědki abo kresleńskich objektow), móžośo wopytaś, nastajenje Skia za kreslenje softwary wunuźiś wótwóliś abo Skia dopołnje znjemóžniś.

## Lisćina pismow

### Pśeglěd pismow pokazaś

Pokazujo mjenja wuběrajobnych pismow we wótpowědnem pismje, na pśikład w pólu „Pismo“ w symbolowej rědce Formatěrowanje.

### Antialiasing za pismo wobrazowki

Wubjeŕśo toś to nastajenje, aby naglěd teksta na wobrazowce głaźił.

#### wót

Zapódajśo nejmjeńšu pismowu wjelikosć, na kótaruž se ma antialiasing nałožyś.

Pšosym pódprějśo nas!