Wopśimjeśe

# Wuběrk formatěrowaś

Formatěrujo wubrany objekt. Wótwisujucy wót wubranego objekta, pśikaz dialogi wócynja, kótarež móžośo teke wócyniś, gaž slědujuce pśikaze z menija Format wuběraśo:

Pśistup k toś tomu pśikazoju …

Wubjeŕśo Format - Wuběrk formatěrowaś… (diagram musy zasajźony byś)

## Diagramowa sćěna

Wócynja dialog Diagramowa sćěna, źož móžośo kakosći diagramoweje sćěny změniś. Diagramowa sćěna jo „wertikalna“ slězyna za datowym wobceŕkom diagrama.

## Diagramowa płonina

Wócynja dialog Diagramowa płonina, źož móžośo kakosći diagramoweje płoniny změniś. Diagramowa płonina jo slězyna za wšymi elementami diagrama.

## Diagramowe dno

Wócynja dialog Diagramowe dno, źož móžośo kakosći diagramowego dna. Diagramowe dno jo dolny wobceŕk w 3D-diagramach. Toś ta funkcija jo jano za 3D-diagramy k dispoziciji.

## Titel

Změnijo kakosći wubranego titela.

## Legenda

Definěrujo ramikowe, płoninowe a znamuškowe atributy za legendu.

## X-wóska

Wócynja dialog, źož móžośo kakosći wubraneje wóski wobźěłaś.

## Y-wóska

Wócynja dialog Y-wóska, źož móžośo kakosći Y-wóski změniś.

## Kśidno

Wócynja dialog Kśidno za definěrowanje kśidnowych kakosćow.

## Datowy dypk

Toś ten dialog wam zmóžnja, kakosći wubranego datowego dypka změniś. Dialog se zjawijo, gaž jo jano jaden datowy dypk wubrany, gaž Format – Wuběrk formatěrowaś… wuběraśo. Někotare menijowe zapiski su jano za 2D- abo 3D-diagramy k dispoziciji.

## Datowy rěd

Z tym móžośo kakosći wubranego datowego rěda změniś. Dialog se zjawijo, gaž jo jano jaden datowy rěd wubrany, gaž Format – Wuběrk formatěrowaś… wuběraśo. Někotare menijowe zapiski su jano za 2D- abo 3D-diagramy k dispoziciji.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

Pšosym pódprějśo nas!