Wopśimjeśe

# Nastajenja ASCII-filtra

Móžośo pódaś, kótare nastajenja, na pśikład zakładne pismo, znamjenjowa sajźba abo łamanje, se z tekstowym dokumentom importěruju abo eksportěruju. Dialog se zjawijo, gaž ASCII-dataju z filtrom „Tekst rozšyrjony“ zacytujośo abo gaž dokument prědny raz składujośo, abo gaž z „Składowaś ako“ z drugim mjenim składujośo.

Pśistup k toś tomu pśikazoju …

Wubjeŕśo Dataja – Wócyniś…, (datajowy typ) Tekst – koděrowanje wubraś.

Wubjeŕśo Dataja – Składowaś ako…, (datajowy typ) Tekst – koděrowanje wubraś.

## Kakosći

Definěrujo nastajenja za importěrowanje abo eksportěrowanje wašeje dataje. Gaž eksportěrujośo, se jano znamjenjowa sajźba a wótstawkowe łamanje definěrujotej.

### Znamjenjowa sajźba

Pódawa znamjenjowu sajźbu dataje za eksport a import.

### Markěrowanje za bajtowy pórěd zapśimjeś

Jano za znamjenjowu sajźbu Unicode: Markěrowanje bajtowego pórěda (Byte Order Mark, BOM) jo slěd bajtow, kótaryž se wužywa, aby koděrowanje Unicode tekstoweje dataje pódał. Eksistenca BOM UTF-8 jo opcionalna a móžo z wěsteju softwaru problemy zawinowaś, pśedewšym ze zestarjeteju softwaru, kótaraž njejo za wobchad z UTF-8 myslona.

### Standardne pisma

Gaž standardne pismo nastajaśo, pódawaśo, až se ma tekst we wěstem pismje pokazaś. Standardne pisma daju se jano za importěrowanje wubraś.

### Rěc

Pódawa rěc teksta, jolic hyšći njejo definěrowana. Toś to nastajenje jo jano za importěrowanje k dispoziciji.

### Wótstawkowe łamanje

Definěrujo typ wótstawkowego łamanja za tekstowu smužku.

### CR & LF

Generěrujo „Carriage Return" a "Linefeed". Toś to nastajenje jo standard.

### CR

Generěrujo „Carriage Return“ ako wótstawkowe łamanje.

### LF

Generěrujo „Linefeed“ ako wótstawkowe łamanje.

Pšosym pódprějśo nas!