Wótrězki wobźěłaś

Wopśimjeśe

# Wótrězki

Změnja kakosći wótrězkow, kótarež su we wašom dokumenśe definěrowane.

Aby wótrězk zasajźił, wubjeŕśo tekst abo klikniśo do swójogo dokumenta a pón Zasajźiś – Wótrězk….

Pśistup k toś tomu pśikazoju …

#### Z menijoweje rědki:

Wubjeŕśo Format – Wótrězki

#### Ze statusoweje rědki:

Klikniśo na wobceŕk Objektowe informacije.

#### Z bocnice:

Wócyńśo kontekstowy meni wubranego wótrězka we woknje Nawigacija a wubjeŕśo Wobźěłaś.

Dialog Wótrězki wobźěłaś jo pódobny na dialog Zasajźiś – Wótrězk a bitujo slědujuce pśidatne nastajenja:

## Wótrězk

Zapódajśo mě wótrězka, kótaryž cośo wobźěłaś abo klikniśo na mě w lisćinje Wótrězk. Jolic kursor tuchylu jo we wótrězku, se mě wótrězka napšawo w statusowej rědce dołojce we woknje dokumenta pokazujo.

Aktualny status šćita pśeśiwo pisanjeju wótrězka se pśez zamkowy symbol pśed mjenim wótrězka w lisćinje pódawa. Wócynjony zamk nješćitany a zacynjony zamk šćitany wóznamjenijo. Wótpowědnje tomu brylowy symbol na widobne wótrězki pokazujo.

## Nastajenja

Wócynja dialog Nastajenja, źož móžośo słupowe wugótowanje, slězynu, zaźaržanje nožkow a kóńcnych nožkow wubranego wótrězka wobźěłaś. Jolic wótrězk jo pśez gronidło šćitany, musyśo nejpjerwjej gronidło zapódaś.

## Wótwónoźeś

Wótwónoźujo wubrany wótrězk z dokumenta a zasajźujo wopśimjeśe wótrězka do dokumenta.

Pšosym pódprějśo nas!