Wopśimjeśe

# Swójske ramiki w tekstowych dokumentach

Móžośo wjele rozdźělnych celowych ramikow na wubrane cele w tabeli Writer a na cełu tabelu nałožyś. Druge objekty w tekstowych dokumentach mógu teke swójske ramiki měś. Móžośo na pśikład pśedłogam boka, wobłukam a zasajźonym wobrazam abo diagramam ramiki pśipokazaś.

1. Wubjeŕśo celu abo celowy blok w tabeli Writer.

2. Wubjeŕśo Tabela – Kakosći….

3. Klikniśo w dialogu na rejtarik Ramiki.

4. Wubjeŕśo ramikowe nastajenja, kótarež cośo nałožyś a klikniśo na W pórěźe.

Nastajenja we wobceŕku Linijowy pórěd daju se wužywaś, aby někotare ramikowe stile nałožył.

## Wuběrk celow

Wótwisujucy wót wuběrka celow wobceŕk hynac wuglěda.

Wuběrk | Linijowy pórěd (wobceŕk)
--- | ---
Jadna wubrana cela, kótaraž ma wěcej ako jadna cela, abo kursor w tabeli bźez wubraneje cele |
Tabela z jadneju celu, cela jo wubrana |
Cele we wubranem słupje |
Cele we wubranej smužce |
Ceła tabela z 2 x 2 abo wěcej wubranymi celami |

## Standardne nastajenja

Klikniśo na jaden ze symbolow pód Pśednastajenja, aby někotare ramiki nastajił abo slědk stajił.

- Śańke šere linije w symbolu ramiki pokazuju, kótarež se slědk stajaju abo lašuju.

- Śamne linije w symbolu linije pokazuju, kótarež se z wubranym linijowy stilom a wubraneju barwu nastajaju.

- Tłuste šere linije w symbolu linije pokazuju, kótarež se njezměnjaju.

### Pśikłady

Wubjeŕśo blok 8 x 8 celow a pón Tabela – Kakosći… – rejtarik: Ramiki.

- Klikniśo na lěwy symbol, aby wšykne linije wulašował. To wšykne wenkowne a wšykne nutśikowne linije wótwónoźijo.

- Klikniśo na drugi symbol wótlěwa, aby wenkowny ramik nastajił a wšykne druge linije wótwónoźeł.

- Klikniśo na symbol napšawo wenka, aby wenkowny ramik nastajił. Nutśikowne linije se njezměnjaju.

Něnto móžośo wopytaś, kótare linije druge symbole nastajaju abo wótwónoźuju.

## Swójske nastajenja

We wobceŕku Swójski móžośo kliknuś, aby jadnotliwe linije pśidał abo wótwónoźeł. Pśeglěd linije w tśich rozdźělnych stawach pokazujo.

Klikniśo wóspjet na kšomu abo rožk, aby tśi rozdźělne stawy pśejšeł.

Linijowe typy | Wobraz | Wóznam
--- | --- | ---
Carna linija |  | Carna linija wótpowědnu liniju wubranych celow nastaja. Linija se ako dypkata linija pokazujo, gaž linijowy stil 0,05 pt wuběraśo. Dwójne linije se pokazuju, gaž stil dwójneje linije wuběraśo.
Šera linija |  | Šera linija se pokazujo, gaž se wótpowědna linija wubranych celow njezměnja. Linija se na toś tej poziciji njepśidawa abo njewótwónoźujo.
Běła linija |  | Běła linija se pokazujo, gaž se wótpowědna linija wubranych celow wótwónoźujo.

### Pśikłady

1. Wubjeŕśo jadnotliwu celu w tabeli Writer a pón Tabela – Kakosći… – Ramiki.

2. Wubjeŕśo tłusty linijowy stil.

3. Aby dolny ramik nastajił, klikniśo wóspjet na dolnu kšomu, daniž tłustu liniju njewiźiśo.

Wšykne cele w tabeli Writer maju nanejmjenjej pó standarźe lěwu a dolnu liniju. Nejwěcej celow w tabelowem perimetrje ma pó standarźe wěcej linijow.

Wšykne linije, kótarež se w pśeglěźe běłe pokazuju, se z cele wótwónoźuju.

Swójske ramiki w celach

Ramiki za znamuška definěrowaś

Ramiki za boki definěrowaś

Ramiki za wótstawki definěrowaś

Pšosym pódprějśo nas!