Wopśimjeśe

# Tabela

Wubjeŕśo w dialogu Słupy datoweje banki zasajźiś nastajenje Tabela, aby wubrane daty ako tabelu do dokumenta zasajźił. W dialogu móžośo rozsuźiś, kótare póla abo słupy datoweje banki maju se pśenosowaś a kak se ma tekstowa tabela formatěrowaś.

## Tabela

Wužywajŕo we wobceŕku Tabela šypkowe tasty, aby słupy tabele datoweje banki wubrał, kótarež cośo za tekstowu tabelu wužywaś.

### Słupy datoweje banki

Pódawa słupy datoweje banki, kótarež se maju do tekstoweje tabele zasajźiś. Wšykne słupy tabele datoweje banki, kótarež njejsu se akceptěrowali w lisćinowem pólu Tabelowe słupy, se how nalicyju. Zapiski se alfabetiski sortěruju.

### Słupy tabele

Nalicyjo wšykne słupy datoweje banki, kótarež se maju do dokumenta zasajźiś. Słup se kuždemu wótpowědnemu zapiskoju w tabeli pśipokažo. Pórěd zapiskow w lisćinowem pólu Tabelowe słupy pórěd datow w tekstowej tabeli póstaja.

### >>

Pśesuwa wšykne nalicone póla datoweje banki do lisćinowego póla Tabelowe słupy. Wšykne póla, kótarež su w lisćinowem pólu Tabelowe słupy nalicone, se do dokumenta zasajźuju.

### >

Pśesuwa wubrane pólo datoweje banki do lisćinowego póla Tabelowe słupy. Móžośo teke na zapisk dwójcy kliknuś, aby jen do lisćinowego póla Tabelowe słupy pśesunuł. Wšykne póla, kótarež su w lisćinowem pólu Tabelowe słupy, se do dokumenta zasajźuju.

### <

Wótwónoźujo wubrane pólo datoweje banki z lisćinowego póla Tabelowe słupy. Wótwónoźone pólo se do dokumenta njezasajźujo.

### <<

Wótwónoźujo wšykne póla datoweje banki z lisćinowego póla Tabelowe słupy.

## Format

Pódawa format, w kótaremž se maju póla datoweje banki do dokumenta zasajźiś.

### Z datoweje banki

Pśewzejo formaty datoweje banki.

### Wubraś

Pódawa format z lisćiny, jolic formatowe informacije wěstych datowych pólow se njepśewzeju. Formaty, kótarež se how pódawaju, su jano za wěste póla datoweje banki k dispoziciji, na pśikład numeriske abo logiske póla. Jolic pólo datoweje banki w tekstowem formaśe wuběraśo, njamóžośo format z wuběrańskeje lisćiny wubraś, dokulaž se tekstowy format awtomatiski wobchowajo.

Jolic format, kótaryž cośo, njejo nalicony, wubjeŕśo „Dalšne formaty…“ a definěrujśo póžedany format w dialogu Licbowy format.

Licbowy format, kótaryž se z wuběrańskeju lisćinu pśipokazujo, se pśecej na pólo datoweje banki w lisćinowem pólu Słupy datoweje banki póśěgujo.

Aby daty do dokumenta we formje tabele zasajźił, musy korektne nastajenje tabele aktiwne byś. Móžośo pón pólo datoweje banki z lisćinowego póla Tabelowe słupy, aby formatěrowanje póla datoweje banki definěrował. Změny licbowych formatow se na slědny wuběrk nałožuju. Jo wšojadno, lěc pólo datoweje banki jo se z lisćinowego póla Słupy datoweje banki abo z lisćinowego póla Tabelowe słupy wubrało.

### Tabelowe nadpismo zasajźiś

Pódawa, lěc se ma smužka nadpismow za słupy w tekstowej tabeli zasajźiś.

### Słupowe mě nałožyś

Wužywa pólne mjenja tabele datoweje banki za kuždy słup tekstoweje tabele.

### Jano smužku napóraś

Zasajźujo proznu nadpismowu smužku do tekstoweje tabele. Z nastajenim Jano smužku napóraś móžośo nadpisma w dokumenśe definěrowaś, kótarež pólnym mjenjam datoweje banki njewótpowěduju.

### Kakosći

Wócynja dialog Tabelowy format Tabelowy format, kótaryž wam zmóžnja, tabelowe kakosći ako ramiki, slězynu a słupowu šyrokosć definěrowaś.

### Awtomatiski format

Wócynja dialog Awtomatiski format Awtomatiski format, w kótaremž móžośo formatowe pśedłogi wubraś, kótarež se ned nałožuju, gaž tabelu zasajźujośo.

Pšosym pódprějśo nas!