Wopśimjeśe

# Wótstawkowa signatura

Pśidawa digitalnu signaturu na kóńcu wótstawka. Musyśo digitalny certifikat měś, aby wótstawk signěrował.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Pólo – Dalšne póla… – rejtarik: Dokument, pón Wótstawkowa signatura w pólu Typ a klikniśo na Zasajźiś.

#### Z pówjercha z rejtarikami:

Wubjeŕśo Zasajźiś – Pólo – Dalšne póla… – rejtarik: Dokument, pón Wótstawkowa signatura w pólu Typ a klikniśo na Zasajźiś.

Wubjeŕśo Start – Pólo – Dalšne póla… – rejtarik: Dokument, pón Wótstawkowa signatura w pólu Typ a klikniśo na Zasajźiś.

#### Z tastatury:

Tłocćo cmd ⌘Strg + F2 a wubjeŕśo Wótstawkowa signatura w pólu Typ a klikniśo na Zasajźiś.

Wótstawkowa signatura metadaty za wužywarja wopśimujo, kótaryž jo napórał signaturu a datum, gaž signatura jo se napórała. Na kóńcu wótstawkoweje signatury se pak Płaśiwy pak Njepłaśiwy ako tekst pokazujo. Pó standarźe se Płaśiwy pokazujo. Jolic se wótstawk na někaki nałog změnja, za tym až jo se wótstawkowa signatura pśidała, se signatura do Njepłaśiwy změnijo.

Pśi składowanju dokumenta se njepłaśiwe wótstawkowe signatury awtomatiski wualšuju.

Wótstawkowa signatura pódawa, lěc wěsty wótstawk jo se změnił pó zasajźowanju signatury, abo nic. Někotare wótstawkowe signatury daju se pśidaś a kužda signatura jo njewótwisna wót drugich.

## Wótstawkowu signaturu zasajźiś

Nawigěrujśo k Wótstawkowa signatura w dialogu Dalšne póla a klikniśo na Zasajźiś, aby dialog Certifikat wubraś wócynił.

Wótstawkowa signatura se pśecej na kóńcu tuchylu wubranego wótstawka zasajźujo. Jolic tekstowy kursor tuchylu njejo w tekstowem wótstawku, se dialog Certifikat wubraś njewócynijo.

Dialog Certifikat wubraś waše digitalne certifikaty nalicyjo, kótarež su za wužywanje k dispoziciji. Wubjeŕśo póžedany certifikat a pón Signěrowaś, aby wótstawkowu signaturu z pomocu wubranego digitalnego certifikata zasajźił.

Musyśo digitalny certifikat měś, aby nałožowanje digitalnych signaturow zachopił.

Pódobne temy

Wó digitalnych signaturach

Pšosym pódprějśo nas!