Symbolowa rědka LibreLogo

Wopśimjeśe

# LibreLogo

LibreLogo jo jadnora, lokalizěrowana, logoju pódobna programěrowańska wokolina z wektorowymi grafikami nopawy za wucbu informatiki (programěrowanje a tekstowe wobźěłanje), DTP a grafikowy design. Glejśo http://www.numbertext.org/logo/librelogo.pdf (engelski).

## Symbolowa rědka LibreLogo

Symbolowa rědka LibreLogo (Naglěd – Symbolowe rědki – Logo) tłocaški za pógibowanja nopawy, programowy start a stoj, zachopjeńk, wobrazowku prozniś, programowy editor, syntaksowe wuzwignjenje, pśełožowanje a zapódawańska smužka (pśikazowa smužka).

## Tłocaški za pógiby nopawy

Daju ekwiwalenty pśikazow Logo „Doprědka 10“, „SLĚDK 10“, „NALĚWO 15“, „NAPŠAWO 15“. Gaž na jaden ze symbolow klikaśo, se teke fokus na formu nopawy staja a kula k jogo poziciji.

## Program Logo startowaś

Klikniśo na symbol „Program Logo startowaś“, aby tekst (abo jano wubrany) tekst dokumenta Writer ako program LibreLogo wuwjadł. W proznem dokumenśe se pśikładowy program zasajźijo a wuwjeźo.

Klikniśo na symbol „Stoj“, aby wuwjeźenje zastajił.

## Zachopjeńk

Klikniśo na symbol „Zachopjeńk“, aby poziciju a nastajenja nopawy slědk stajił.

## Wobrazowku prozniś

Klikniśo na symbol „Wobrazowku prozniś“, aby kreslańske objekty z dokumenta wótwónoźeł.

## Programowy editor/syntaksowe wuzwignjenje/pśełožowanje

Symbol z „guzłowaŕskim kijom“ dwójobocne wugótowanje za programowe wobźěłanje nastaja, rozšyrja skrotcone pśikaze Logo a pśetworja pśikaze Logo w małopisanju do wjelikopisanja w dokumenśe Writer. Změńśo rěc dokumenta (LibreOffice – NastajenjaRědy – Nastajenja – Rěcy a narodne šemy – Powšykne – Zapadne a klikniśo na toś ten symbol, aby program Logo do wubraneje rěcy pśełožował.

## Pśikazowa smužka

Tłocćo Enter w pśikazowej smužce, aby jeje wopśimjeśe wuwjadł. Aby program zastajił, klikniś na symbol „Stoj“.

Źaržćo tastu Enter tłoconu, aby wopśimjeśe pśikazoweje smužki znowego wuwjadł, na pśikład slědujucy pśikazowy slěd:

     DOPRĚDKA 200 NALĚWO 89

Aby pśikazowu smužku slědk stajił, klikniśo tśi raze na nju abo tłocćo cmd ⌘Strg+A, aby pjerwjejšne pśikaze wubrał a zapódajśo nowe pśikaze.

## Grafiski wužywaŕski pówjerch zakładnych nastajenjow nopawy

Nopawa LibreLogo jo normalny fiksěrowany kreslański objekt. Móžośo jen teke z myšku a symbolom Wjerśeś symboloweje rědki „Kakosći kreslańskego objekta“ na zwuconu wašnju pozicioněrowaś a wjerśeś. Změńśo linijowu tłustosć, linijowu barwu a płoninowu barwu nopawy, aby atributy WJELIKOSČPISAKA, BARWAPISAKA POłNJECABARWA LibreLogo nastajił.

## Programowe wobźěłanje

Kreslanki a programy LibreLogo samski dokument Writer wužywaju. Kreslańska płonina LibreLogo jo na prědnem boku dokumenta Writer. Móžośo łamanje boka pśed programami LibreLogo zasajźiś, skalěrowanje z pomocu „guzłowaŕskego kija“ na symbolowej rědce Logo nastajiś a pismowu wjelikosć za komfortabelne dwójobocne wugótowanje za programěrowanje LibreLogo změniś: lěwy (prědny) bok jo kreslańska płonina, pšawy (drugi) bok jo programowy editor LibreLogo.

# Programěrowańska rěc LibreLogo

LibreLogo jo lažko lokalizěrujobna logojta programěrowańska rěc, kótaraž jo wót zgromaźeństwa LibreOffice do někotarych rěcow pśełožona. Jo slědk kompatibelna ze starymi systemami Logo, aby se w kubłanju w jadnorych programach Logo wužywała, na pś.

     K tśirožk :wjelikosć
     WÓSPJETUJ 3 [
       DOPRĚDKA :wjelikosć
       NALĚWO 120
     ]
     KÓŃC

     tśirožk 10 tśirožk 100 tśirožk 200

## Rozdźěle k programěrowańskej rěcy Logo

- Lisćinowe zapiski su pśez komu źělone: POZICIJA [0,0]

- Programowe bloki a lisćiny su rozdźělne

- - Programowe bloki prozne znamuška abo łamanja smužki pla spinkow trjebaju: WÓSPJETUJ 10 [ DOPRĚDKA 10 NALĚWO 36 ]

  - Lisćiny se pódlańske spinki pominaju: POZICIJA [0, 0] a nic POZICIJA [ 0, 0 ]

- Jadnosmužkowe funkciske deklaracije se njepódpěraju (K a KÓŃC nowe smužki trjebaju)

## Dalšne funkcije LibreLogo

- Dwójodypki su opcionalne pśed mjenjami wariablow.

       K tśirožk wjelikosć
       WÓSPJETUJ 3 [ DOPRĚDKA wjelikosć NALĚWO 120 ]
       KÓŃC

- Notacija znamuškowych rjeśazkow teke pšawopisnu syntaksu a syntaksu Python pódpěra.

       PIŠ "słowo ; originalna syntaksa Logo
       PIŠ „Někaki tekst.“ ; pisanje, Writer
       PIŠ 'někaki tekst.' ; syntaksa Python

- Wobchaźenje z lisćinami a znamuškowymi rjeśazkami Python

       PIŠ „tekst“[2] ; “x” pisaś
       PIŠ “tekst”[1:3] ; „ex“ pisaś

- Pythonojta kokula ZA

- Pythonojta wariablowa deklaracija:

       x = 15
       PIŠ x

- Njedajo dalšne wótpšašowańske funkcije:

       PIŠ POŁNJECABARWA
       p = POZICIJA
       PIŠ
       WÓSPJETUJ 10 [ POZICIJA NĚKAKI POZICIJA p ]

- Alternatiwne stajanje spinkow w funkciskich wuwołanjach

       K gwězdka wjelikosć barwa
       POŁNJECABARWA barwa
       WÓSPJETUJ 5 [ NALĚWO 72 DOPRĚDKA wjelikosć NAPŠAWO 144 DOPRĚDKA wjelikosć ]
       POŁNIŚ
       KÓŃC

       gwězdka 100 „cerwjeny“
       gwězdka (100, „zeleny“)
       gwězdka (100, „módry“)

# Pśikaze LibreLogo

## Zakładna syntaksa

### Wjeliko- a małopisanje

Pśikaze a barwowe konstanty mjazy wjeliko- a małopisanim njerozeznawaju:

     PIŠ „Witaj, swět!“
     „Witaj, swět, hyšći raz!“ pisaś

Mjenja wariablow mjazy wjeliko- a małopisanim rozeznawaju:

     a = 5
     A = 7
     PIŠ a
     PIŠ A

### Programowe smužki

Smužki programa LibreLogo su wótstawki w dokumenśe Writer. Programowa smužka móžo někotare pśikaze wopśimowaś:

     PIŠ “Witaj, swět!” PIŠ „LibreLogo“

### Komentary

Smužki abo źěle smužkow su komentary wót semikolona do kóńca smužki (wótstawk):

     ; někotare komentary
     PIŠ 5 * 5 ; někotre komentary

### Programowe smužki do někotarych wótstawkow łamaś

Jo móžno, programowu smužku za někotare wótstawki z pomocu znamuškoweje tildy na kóńcu smužki łamaś:

     PIŠ „To jo wjelgin dłujka “ + ~
           „warnowańska powěźeńka“

## Pógibowanje nopawy

### DOPRĚDKA (do)

     DOPRĚDKA 10 ; pśesunjenje doprědka wó 10pt (1pt = 1/72 col ≈ 0,373 mm)
     DOPRĚDKA wó 10pt ; glejśo górjejce
     DOPRĚDKA 0,5in ; pśesunjenje doprědka wó 0,5 inch (1 inch = 2,54 cm)
     DOPRĚDKA 1" ; glejśo górjejce
     DO 1mm
     DO 1cm

### SLĚDK (sk)

     SLĚDK 10 ; pśesunjenje slědk wó 10pt

### NALĚWO (nl)

     NALĚWO 90 ; wobrot wó 90° stopnjow nawopaki ako špěra źo
     NALĚWO 90°; glejśo górjejce
     NL 3h ; glejśo górjejce (pozicija špěry)
     NL někaki ; wobrot wó pśipadnu poziciju

### NAPŠAWO (np)

     NAPŠAWO 90 ; wobrot wó 90°stopnjow ako špěra źo

### PISAKGÓRJEJ (pg)

     PISAKGÓRJEJ ; nopawa buźo se gibaś, bźeztogo aby kresliła

### PISAKDOŁOJ (pd)

     PISAKDOŁOJ ; nopawa buźo se gibaś a kresliś

### POZICIJA (poz)

     POZICIJA [0,0] ; wobwjert a pśesunjenje do górnego lěwego rožka
     POZICIJA WJELIKOSĆBOKA ; wobwjert a pśesunjenje do dolnego pšawego rožka
     POZICIJA [WJELIKOSĆBOKA[0], 0] ; wobwjert a pśesunjenje do górnego pšawego rožka
     POZICIJA NĚKAKI ; wobwjert a pśesunjenje do pśipadneje pozicije

### SMĚR (sm)

     SMĚR 0 ; wobwjert k pódpołnocy
     SMĚR 12h ; glejśo górjejce
     SMĚR [0, 0] ; wobwjert do górnego lěwego rožka
     SMĚR NĚKAKI ; wobwjert k pśipadnemu směroju

## Druge pśikaze nopawy

### SCHOWAJNOPAWU (sn)

     SCHOWAJNOPAWU ; nopawu schowaś (daniž se pśikaz POKAŽNOPAWU njewuwołujo)

### POKAŽNOPAWU (pn)

     POKAŽNOPAWU ; nopawu pokazaś

### ZACHOPJEŃK

     ZACHOPJEŃK ; zachopnu poziciju nopawy slědk stajiś

### CYSĆWOBRAZOWKU (cw)

     CYSĆWOBRAZOWKU ; kreslańske objekty dokumenta wótwónoźeś

### POŁNIŚ a ZACYNIŚ

     POŁNIŚ ; aktualna linijowa forma abo dypki zacyniś a połniś
     ZACYNIŚ ; aktualna linijowa forma zacyniś abo aktualne dypki zwězaś

Pśikład: rownobocny tśirožk połniś:

     DOPRĚDKA 50 NALĚWO 120 DOPRĚDKA 50 POŁNIŚ

Pśikład: rownobocny tśirožk kresliś:

     DOPRĚDKA 50 NALĚWO 120 DOPRĚDKA 50 ZACYNIŚ

## Nastajenja pisaka

### WJELIKOSĆPISAKA (wp)

     WJELIKOSĆPISAKA 100 ; linijowa tłustosć jo 100 dypkow
     WJELIKOSĆPISAKA NĚKAKI ; ekwiwalent WJELIKOSĆPISAKA PŚIPADNY 10

### BARWAPISAKA (bp)

     BARWAPISAKA „cerwjeny“ ; cerwjenu barwu pisaka nastajiś (z pomocu mjenja barwy, glejśo barwowe konstanty)
     BARWAPISAKA [255, 255, 0] ; žołtu barwu nastajiś RGB-lisćina)
     BARWAPISAKA 0xffff00 ; žołtu barwu nastajiś (heksadecimalny kod)
     BARWAPISAKA 0 ; carnu barwu nastajiś (0x000000)
     BARWAPISAKA NĚKAKI; pśipadna barwa
     BARWAPISAKA [5] ; cerwjenu barwu nastajiś (z pomocu barwowego identifikatora, glejśo barwowe konstanty)
     BARWAPISAKA „njewidobny“ ; njewidobna barwa pisaka za formy bźez widobnego wobcerjenja
     BARWAPISAKA „~cerwjeny“ ; pśipadnu cerwjenu barwu nastajiś

### TRANSPARENCAPISAKA

     TRANSPARENCAPISAKA 80 ; transparencu aktualneje barwy pisaka na 80 % nastajiś

### KÓŃCPISAKA/KÓŃCLINIJE

     KÓŃCPISAKA „žeden“ ; bźez wósebnego linijowego kóńca (standard)
     KÓŃCPISAKA „kulowaty“ ; wukulowaśony kóńc linije
     KÓŃCKPISAKA „kwadrat“ ; kwadratiski kóńc linije

### PŚECHADPISAKA/PŚECHADLINIJE

     PŚECHADPISAKA „wukulowaśony“ ; wukulowaśony pśechad linije (standard)
     PŚECHADPISAKA „prěcny rěz“ ; nagły pśechad linije
     PŚECHADPISAKA „nakósny“ ; nakósny pśechad linije
     PŚECHADPISAKA „žeden“; bźez pśechada linije

### STILPISAKA

     STILPISAKA „połny“ ; połna linija (standard)
     STILPISAKA „dypkaty“ ; dypkata linija
     STILPISAKA „smužkowany“ ; smužkowana linija

     ; swójski muster dypk-cera pódany pśez lisćinu ze slědujucymi argumentami:
     ; – licba susednych dypkow
     ; – dłujkosć dypka
     ; – licba susednych cerow
     ; – dłujkosć cery
     ; – wótkłon dypkow/cerow
     ; – typ (opcionalny)
     ;   0 = dypki su pšawokuty (standard)
     ;   2 = dypki su kwadraty (dłujkosći a wótkłony su relatiwne k wjelikosći pisaka)

     STILPISAKA [3, 1mm, 2, 4mm, 2mm, 2] ; …––…––…–

## Połnjeńske nastajenja

### POŁNJECABARWA (pb)

     POŁNJECABARWA „módry“ ; z módreju barwu połniś, glejśo teke BARWAPISAKA
     POŁNJECABARWA „njewidobny“ KREJZ 10 ; njepołnjony krejz
     POŁNJECABARWA [„módry“, „cerwjeny“] ; pśeběg wót cerwjeny do módry
     POŁNJECABARWA [[255, 255, 255], [255, 128, 0]] ; pśeběg wót běły do oranžowy
     POŁNJECABARWA [„módry“, „cerwjeny“, 1, 0, 0] ; aksialny pśeběg nastajiś (z trjebnymi nastajenjami wjerśenja a ramikow), móžne gódnoty: 0-5 = linearny, aksialny, radialny, eliptiski, kwadratiski, pšawokutny
     POŁNJECABARWA [„cerwjeny“, „módry“, 0, 90, 20] ; linearny pśeběg z 20 % ramika, wobwjertnjony wó 90 stopnjow k aktualnemu směroju nopawy
     POŁNJECABARWA [„cerwjeny“, „módry“, 0, 90, 20, 0, 0, 200, 50] ; wót 200 % do 50 % intensity
     POŁNJECABARWA [NĚKAKI, NĚKAKI, 2, 0, 0, 50, 50] ; radialny pśeběg z pśipadnymi barwami a 50 % horicontalnego a 50 % wertikalnego wusměrjenja srjejźišća

### POŁNJECATRANSPARENCA

     POŁNJECATRANSPARENCA 80 ; transparencu aktualneje połnjeceje barwy na 80 % nastajiś
     POŁNJECATRANSPARENCA [80] ; linearny pśeběg transparence wót 80 % do 0 % nastajiś
      POŁNJECATRANSPARENCA [80, 20] ; linearny pśeběg transparence wót 80 % do 20 % nastajiś
     POŁNJECATRANSPARENCA [80, 20, 1, 90] ; aksialny pśeběg transparence nastajiś, wobwjertnjony wó 90 stopnjow k aktualnemu směroju nopawy
     POŁNJECATRANSPARENCA [80, 20, 2, 0, 20, 50, 50] ; radialny pśeběg transparence wót zwenka 80 % do nutśika 20 % transparence z 20 % ramika a z 50 % horicontalnego a 50 % wertikalnego wusměrjenja srjejźišća

### POŁNJEŃSKISTIL

     POŁNJEŃSKISTIL 0 ; bźez šrafurow połniś (standard)
     POŁNJEŃSKISTIL 1 ; jadnore carne šrafury (horicontalne)
     POŁNJEŃSKISTIL 2 ; jadnore carne šrafury (45 stopnjow napšawo
     POŁNJEŃSKISTIL 3 ; jadnore carne šrafury 45 stopnjow nalěwo)
     POŁNJEŃSKISTIL 4 ; jadnore carne šrafury (wertikalne)
     POŁNJEŃSKISTIL 5 ; skřižowane čerwjene šrafury (45 stopnjow)
     PJELNJENSKISTIL 6 ; pśekśicnjone cerwjene šrafury (0 stopnjow)
     POŁNJEŃSKISTIL 7 ; pśekśicnjone módre šrafury (45 stopnjow)
     POŁNJEŃSKISTIL 8 ; pśekśicnjone módre šrafury (0 stopnjow)
     POŁNJEŃSKISTIL 9 ; tśi raze pśekśicnjone módre šrafury
     POŁNJEŃSKISTIL 10 ; jadnore šyroke carne šrafury (45 stopnjow)

     ; swójske šrafury pódane pśez lisćinu ze slědujucymi argumentami:
     ; – stil (1 = jadnora, 2 = dwójna, 3 = trojna šrafura)
     ; – barwa
     ; – wótkłon
     ; – stopjeń

     POŁNJEŃSKISTIL [2, „zeleny“, 3 pt, 15°] ; pśekśicnjone zelene šrafury (15 stopnjow)

## Kreslańske objekty

### KREJZ

     KREJZ 100 ; krejz kresliś (pśeměr = 100 pt)

### ELIPSA

     ELIPSA [50, 100] ; elipsu z pśeměroma 50 pt a 100 pt kresliś
     ELIPSA [50, 100, 2h, 12h] ; eliptiski sektor kresliś (wót zeger 2 do zeger 12)
     ELIPSA [50, 100, 2h, 12h, 2] ; eliptiski segment kresliś
     ELIPSA [50, 100, 2h, 12h, 3] ; eliptiski wobłuk kresliś

### KWADRAT

     KWADRAT 100 ; kwadrat kresliś (wjelikosć = 100 pt)

### PŠAWOKUT

     PŠAWOKUT [50, 100] ; pšawokut kresliś (50 pt x 100 pt)
     PŠAWOKUT [50, 100, 10] ; pšawokut ze wukulowaśonymi rožkami kresliś

### DYPK

     DYPK ; dypk z wjelikosću a barwu pisaka kresliś

ZACYNIŚ móžo slědne dypki zwězaś, POŁNIŚ móžo formu z dypkow połniś. Jo na pśikład lažko, „płonu“ gwězdku kresliś, zachopinajucy ze srjejźišća:

     PISAKGÓRJEJ
     WÓSPJETUJ 5 [
       DOPRĚDKA 80
       DYPK
       SLĚDK 80
       NAPŠAWO 36
      DOPRĚDKA 50
       DYPK
       SLĚDK 50
       NAPŠAWO 120
     ] POŁNIŚ

### PÓPISANJE

     PÓPISANJE „tekst“ ; tekst na poziciji nopawy pisaś
     PÓPISANJE ‚tekst‘ ; glejśo górjejce
     PÓPISANJE „tekst“ ; glejśo górjejce (janož za jadnotliwe słowa)

### TEKST

     KREJZ 10 TEKST „tekst“ ; aktualnemu kreslańskemu objektoju tekst pśidaś

## Pismowe nastajenja

### PISMOWABARWA

     PISMOWABARWA „zeleny“ ; pismowu barwu nastajiś

### PISMOWADRUŽYNA

     PISMOWADRUŽYNA „Linux Libertine G“ ; pismowu družynu nastajiś
     PISMOWADRUŽYNA „Linux Libertine G:smcp=1“ ; mimo togo kakosć pisma nastajiś (how: kapitelki)
     PISMOWADRUŽYNA „Linux Libertine G:smcp=1&onum=1“ ; kapitelki + stare licby

### WJELIKOSĆPISMA

     WJELIKOSĆPISMA 12 ; wjelikosćpisma do 12 pt změniś

### PISMOWAWAGA

     PISMOWAWAGA „tucny“ ; pismowu wagu do „tucny“ změniś
     PISMOWAWAGA „normalny“ ; staja pismowu wagu slědk

### PISMOWYSTIL

     PISMOWYSTIL „kursiwny“ ; změnijo stil pisma do „kursiwny“
     PISMOWYSTIL „normalny“ ; staja stil pisma slědk

## WOBRAZ (wob)

WOBRAZ jo za

- rědowanje formow;

- zachopjeńk nowych linijowych formow;

- składowanje SVG-wobrazow a SVG/SMIL-animacijow;

- Konsistencu pozicijow a linijowych formow na lěwej kšomje.

### Rědowanje formow

     ; WOBRAZ [ Pśikaze_LibreLogo ]
     WOBRAZ [ DOPRĚDKA 100 KREJZ 100 ] ; bomojta zrědowana forma

Glejśo teke „Kupka“ w pomocy LibreOffice Writer.

     K bom městno
       PISAKGÓRJEJ POZICIJA městno SMĚR 0 PISAKDOŁOJ
       WOBRAZ [ DOPRĚDKA 100 KREJZ 100 ] ; bomojta zrědowana forma
     KÓŃC

     WOBRAZ [ bom [230, 400] bom [300, 400] ] ; zrědowane formy w zrědowanej formje

### Nowe linijowe formy zachopiś

     WOBRAZ ; nowa linijowa forma zachopiś
     DOPRĚDKA 10 WOBRAZ DOPRĚDKA 10 ; dwě linijowej formje

### SVG-wobraze składowaś

     WOBRAZ „pśikład.svg“ [ KREJZ 5 ] ; wobraz ako wobrazowu dataju SVG we wužywaŕskem zarědniku
     WOBRAZ „Desktop/pśikład.svg“ [ DOPRĚDKA 100 KREJZ 5 ] ; kaž górjejce, z relatiwneju sćažku
     WOBRAZ „/home/user/pśikład.svg“ [ KREJZ 5 ] ; absolutna sćažka za Unix/Linux
     WOBRAZ „C:\pśikład.svg“ [ KREJZ 5 ] ; absolutna sćažka za Windows

### Animacije SVG/SMIL (kreslanki z pśikazami CAKAJ) składowaś

     WOBRAZ „animacija.svg“ [ KREJZ 5 CAKAJ 1000 KRUH 99 ] ; ako animaciju SVG/SMIL składowaś (glejśo teke CAKAJ)
     WOBRAZ „animacija2.svg“ [ KREJZ 5 CAKAJ 1000 KREJZ 99 CAKAJ 2000 ] ; kaž górjejce, ale gaž CAKAJ za slědnym objektom wužywaśo, kokula nastawa: pó 2 sekundach se SVG-animacija w SMIL-konformnych wobglědowakach znowego startujo

### Konsistenca na lěwej kšomje

Wužywajśo WOBRAZ, aby konsistencu pozicijow a linijowych formow na lěwej kšomje Writer wobchował:

     WOBRAZ [ KREJZ 20 POZICIJA [-100, 100] KREJZ 20 ]

## Kokule

### WÓSPJETUJ

     ; WÓSPJETUJ licba [ pśikaze ]

     WÓSPJETUJ 10 [ DOPRĚDKA 10 NALĚWO 45 KREJZ 10 ] ; instrukcije 10 razow wóspjetowaś

     ; licba jo opcionalna

     WÓSPJETUJ [ POZICIJA NĚKAKI ] ; bźezkóńcna kokula

### LICAK

Wariabla za kokule (teke w kokulach ZA a MJAZTYMAŽ).

     WÓSPJETUJ 100 [ DOPRĚDKA LICAK NALĚWO 90 ]

### ZA W

Kokula za lisćinowe elementy:

     ZA i W [1, 5, 7, 9, 11] [
       DOPRĚDKA i
       NALĚWO 90
     ]

Kokula za znamuška znamuškowego rjeśazka:

     ZA i W „tekst“ [
       PÓPISANJE i
       DOPRĚDKA 10
     ]

### MJAZTYMAŽ

     MJAZTYMAŽ WĚRNO [ POZICIJA NĚKAKI ] ; bźezkóńcna kokula
     MJAZTYMAŽ LICAK <= 10 [ DOPRĚDKA 50 NALĚWO 36 ] ; kaž WÓSPJETUJ 10 [ ... ]

### PŚETERGNUŚ

Kokulu zastajiś.

     WÓSPJETUJ [ ; bźezkóńcna kokula
       POZICIJA NĚKAKI
       JOLIC LICAK = 100 [ PŚETERGNUŚ ] ; kaž WÓSPJETUJ 100 [ ... ]
     ]

### DALEJ

Do pśiducego wóspjetowanja kokule skócyś.

     WÓSPJETUJ 100 [
       POZICIJA NĚKAKI
       JOLIC LICAK % 2 = 0 [ DALEJ ]
       KREJZ 10 ; krejze na kuždej drugej poziciji kresliś
     ]

## Wuměnjenja

### JOLIC

     ; JOLIC wuměnjenje [ jolic wěrno ]
     ; JOLIC wuměnjenje [ jolic wěrno ] [ jolic wopak ]

     JOLIC a < 10 [ PIŠ „Mały“ ]
     JOLIC a < 10 [ PIŠ „Mały“ ] [ PIŠ „Wjeliki“ ]

### A, ABO, NIC

Logiske operatory.

     JOLIC a < 10 A NIC a = 5 [ PIŠ „0, 1, 2, 3, 4, 6, 7, 8 abo 9“ ]
     JOLIC a < 10 A a != 5 [ PIŠ „0, 1, 2, 3, 4, 6, 7, 8 abo 9 ] ; kaž górjejce

## Pódprogramy

### K, KÓŃC

Nowe słowo (abo nowa procedura)

     K tśirožk
       WÓSPJETUJ 2 [ DOPRĚDKA 100 NAPŠAWO 120 ] POŁNIŚ
     KÓŃC

     WÓSPJETUJ 10 [ tśirožk PISAKGÓRJEJ POZICIJA NĚKAKI PISAKDOłOJ ]

### WUDAŚE

Gódnotu funkcije wrośiś.

     K pśipadnypismik
       WUDAŚE PŚIPADNY „qwertzuiopasdfghjklyxcvbnm“
     KÓŃC

     PIŠ pśipadnypismik + pśipadnypismik + pśipadnypismik ; znamuškowy rjeśazk z 3 pśipadnych pismikow pisaś

### STOJ

Z procedury wrośiś

     K pśikład licba
       JOLIC licba < 0 [ STOJ ]
       PIŠ KÓRJEŃ licba ; kwadratny kórjeń pisaś
     ]

     pśikład 100
     pśikład -1 ; bźez wudaśa a zmólki
     pśikład 25

## Standardne wariable

### NĚKAKI

Standardna pśipadna gódnota barwow atd.

     BARWAPISAKA NĚKAKI ; pśipadna barwa pisaka

### WĚRNO

Logiska gódnota.

     MJAZTYMAŽ WĚRNO [ POZICIJA NĚKAKI ] ; bźezkóńcna kokula
     PIŠ WĚRNO ; wěrno pisaś

### WOPAK

Logiska gódnota.

     MJAZTYMAŽ NIC WOPAK [ POZICIJA NĚKAKI ] ; bźezkóńcna kokula
     PIŠ WOPAK ; wopak pisaś

### WJELIKOSĆBOKA

     PIŠ WJELIKOSĆBOKA ; lisćinu wjelikosćow bokow w dypkach, na pś. [595.30, 841.89]

### PI/π

     PIŠ PI ; 3,14159265359 pisaś

## Zapódaśe/Wudaśe

### PIŠ

     PIŠ „tekst“ ; „tekst“ w dialogowem pólu pisaś
     PIŠ 5 + 10 ; 15 pisaś

### ZAPÓDAŚE

     PIŠ ZAPÓDAŚE „Zapódawańska gódnota?“ ; pšašaś se a znamuškowy rjeśazk w dialogu pisaś
     PIŠ DECIMALNY (ZAPÓDAŚE „Prědna licba?“) + DECIMALNY (ZAPÓDAŚE „Druga licba?“) ; jadnory licak

## CAKAJ

     CAKAJ 1000 ; 1000 ms (1 sekunda) cakaś

## GLOBALNY

Globalne wariable w procedurach stajiś.

     GLOBALNY wó
     wó = „LibreLogo“

     K pśikład
       PIŠ wó
       GlOBALNY wó ; gdy se ma nowa gódnota pśidaś
       wó = „nowa gódnota za globalnu wariablu“
     KÓŃC

     pśikład
     PIŠ wó

## Funkcije

### PŚIPADNY

     PIŠ PŚIPADNY 100 ; pśipadna decimalna licba (0 <= x < 100)
     PIŠ PŚIPADNY „tekst“ ; pśipadny pismik ze znamuškowego rjeśazka „tekst“
     PIŠ PŚIPADNY [1, 2], pśipadny lisćinowy element (1 abo 2)

### CEŁY

     PIŠ CEŁY 3,8 ; 3 pisaś (ceły źěl licby 3,8)
     PIŠ CEŁY PŚIPADNY 100 ; pśipadna ceła licba (0 <= x < 100)
     PIŠ CEŁY „7“ ; znamuškowy rjeśazk do cełeje licby pśetwóriś

### DECIMALNY

     ; znamuškowy rjeśazk do decimalneje licby pśetwóriś
     PIŠ 2 * DECIMALNY „5,5“ ; 11,0 pisaś

### ZNARJEŚAZK

     ; licbu do znamuškowego rjeśazka
     PIŠ „Wuslědk: “ + ZNARJEŚAZK ; „Wuslědk: 5“
     PIŠ 10 * ZNARJEŚAZK 5 ; 5555555555 pisaś

### KÓRJEŃ

     PIŠ KÓRJEŃ 100 ; 10 pisaś, kwadratny kórjeń z 100

### SIN

     PIŠ SIN 90 * PI/180 ; 1,0 pisaś (sinus 90° we wobłukowej měrje)

### COS

     PIŠ COS 0 * PI/180 ; 1,0 pisaś (kosinus 0°we wobłukowej měrje)

### LOG10

     PIŠ LOG10 100 ; 2,0 pisaś (źasetkowy logaritmus 100)

### NAROWNAJ

     PIŠ NAROWNAJ 3,8 ; 4 pisaś (3,8 narownane)
     PIŠ NAROWNAJ PŚIPADNY 100 ; pśipadna ceła licba (0 <= x <= 100)

### ABSOLUTNY|ABS

     PIŠ ABS -10 ; 10, absolutnu gódnotu licby -10 pisaś

### LICYŚ

     PIŠ LICYŚ „tekst“ ; 4 pisaś, licbu znamuškow znamuškowego rjeśazka „tekst“
     PIŠ LICYŚ [1, 2, 3] ; 3 pisaś, wjelikosć lisćiny

### MŁOGOSĆ

     ; Lisćinu do młogosći Python pśetwóriś
     PIŠ MŁOGOSĆ [4, 5, 6, 6] ; {4, 5, 6} pisaś
     PIŠ MŁOGOSĆ [4, 5, 6, 6] | MŁOGOSĆ [4, 1, 9] ; {1, 4, 5, 6, 9} pisaś, zjadnośeńsku młogosć
     PIŠ MŁOGOSĆ [4, 5, 6, 6] & MŁOGOSĆ [4, 1, 9] ; {4} pisaś, zgromadnu młogosć
     PIŠ MŁOGOSĆ ([4, 5, 6, 6]) - MŁOGOSĆ [4, 1, 9] ; {5, 6} pisaś, diferencu
     PIŠ MŁOGOSĆ [4, 5, 6, 6] ^ MŁOGOSĆ [4, 1, 9] ; {1, 5, 6, 9} pisaś, symetrisku diferencu

### SLĚD

     ; Pythonojta lisćinowa generacija
     PIŠ LISĆINA SLĚD 10 ; [0, 1, 2, 3, 4, 5, 6, 7, 8, 9]
     PIŠ LISĆINA SLĚD 3 10 ; [3, 4, 5, 6, 7, 8, 9]
     PIŠ LISĆINA SLĚD 3 10 3 ; [3, 6, 9] pisaś

     ZA i W SLĚD 10 50 10 [ ; kokula za [10, 20, 30, 40]
     DOPRĚDKA i
     NALĚWO 90
     ]

### LISĆINA

     ; wóspjetujuce se elementy z pomocu młogosći a pśetworjenja lisćiny z lisćiny wótwónoźeś
     PIŠ LISĆINA (MŁOGOSĆ [1, 3, 5, 5, 2, 1]) ; [1, 3, 5, 2] pisaś

### TUPEL

Pśetwórjenje tupela Python (njepśeměnjata lisćina)

     PIŠ TUPEL [4, 5]

### SORTĚROWANY

Wrośijo sortěrowanu lisćinu.

     PIŠ SORTĚROWANY [5, 1, 3, 4] ; [1, 3, 4, 5] pisaś

### WUMĚŃ

Znamuškowe rjeśazki z pomocu mustrow regex (regularne wuraze) wuměniś

     PIŠ WUMĚŃ („t“, „T“, „tekst“) ; „Tekst“ pisaś, „t“ se z „T“ wuměnja
     PIŠ WUMĚŃ („(.)“, „\\1\\1“, „tekst“ ; „tteexxtt“ pisaś - kužde znamuško se pódwójujo

### PYTAJ

Mustry znamuškowych rjeśazkow z pomocu mustrow regex pytaś

     JOLIC PYTAJ („\s“, „słowo“) [ PIŠ „pismik w słowje.“ ]

### NAMAKAJWŠE

Wšykne znamuškowe rjeśazki w zapódawańskem znamuškowem rjeśazku namakaś, kótarež mustroju regex wótpowěduju.

     PIŠ NAMAKAJWŠE („\w+“, „psyki, kócki.“) [ „psyki“, „kócki“] pisaś, lisćinu słowow.

### MIN

     PIŠ MIN [1, 2, 3] ; 1 pisaś, nejmjeńšy element lisćiny

### MAKS

     PIŠ MAKS [1, 2, 3] ; 3 pisaś, nejwětšy element lisćiny

## Barwowe konstanty

     BARWAPISAKA „SLOBRO“ ; pó mjenju nastajona
     BARWAPISAKA [1] ; pó identifikatorach nastajona
     BARWAPISAKA „~SLOBRO“ ; pśipadny slobrowity barwowy ton

Identifikator (ID) | MĚ
--- | ---
0 | CARNY
1 | SLOBRO
2 | ŠERY
3 | BĚŁY
4 | CERWJENOBRUNY
5 | CERWJENY
6 | PURPURNY
7 | MAGENTA
8 | ZELENY
9 | SWĚTŁOZELENY
10 | OLIWNOZELENY
11 | ŽOŁTY
12 | ŚAMNOMÓDRY
13 | MÓDRY
14 | MÓDROZELENY
15 | TIRKISOWY/CYANOWY
16 | ROŽOWY
17 | ŚAMNOCERWJENY
18 | ORANŽOWY
19 | ZŁOŚANY
20 | FIJAŁKOJTY
21 | NJEBJOMÓDRY
22 | ŚAMNOBRUNY
23 | BRUNY
24 | NJEWIDOBNY

Pšosym pódprějśo nas!