Wopśimjeśe

# LibreOffice

Wužywajśo toś ten dialog, aby powšykne nastajenja za źěło z LibreOffice napórał. Informacije temy ako wužywaŕske daty, składowanje, śišćanje, sćažki k wažnym datajam a zapisam wopśimujo. Toś te nastajenja se awtomatiski składuju.

Pśistup k toś tomu pśikazoju …

Wubjeŕśo LibreOffice – NastajenjaRědy – Nastajenja… – LibreOffice.

## Wužywaŕske daty

Wužywajśo toś ten rejtarik, aby wužywaŕske daty zapódał abo wobźěłał. Někotare daty su se snaź zapódali južo pśi instalěrowanju LibreOffice wót wužywarja abo systemowego administratora.

## Powšykne

Pódawa powšykne nastajenja za LibreOffice.

## Naglěd

Pódawa naglědowe nastajenja za zaźaržanje myški, grafiske wudaśe a pismowe lisćiny.

## Śišćaŕske nastajenja

Pódawa śišćaŕske nastajenja.

## Sćažki

Toś ten wótrězk standardne sćažki k wažnym zarědnikam w LibreOffice wopśimujo. Toś te sćažki daju se wót wužywarja wobźěłaś.

## Pisma

Wuměnijo pismo z pismom wašeje wólby. Narownanje pismo jano narownajo, gaž se na wobrazowce pokazujo, abo na wobrazowce a pśi śišćanju. Narownanje pismowe nastajenja njezměnja, kótarež su w dokumenśe skłaźone.

## Wěstota

Definěrujo wěstotne nastajenja za składowanje dokumentow, webzwiski a za wócynjanje dokumentow, kótarež makra wopśimuju.

## Naglěd

Pśiměŕśo wenkowny naglěd nałoženja njewótwisujucy wót drastwy desktopoweje wokoliny.

## Bźezbariernosć

Póstaja nastajenja, kótarež programy LibreOffice za wužywarje z reducěrowanym wiźenim, z wobgranicowaneju šykowanosću abo z drugimi brachami.

## Rozšyrjone

Pódawa pódpěrowańske nastajenja za nałoženja Java w LibreOffice, mjazy nimi, kótara Java Runtime Environment (JRE, wokolina casa wužywanja) ma se wužywaś. Pódawa teke, lěc se maju eksperimentelne (instabilne) funkcije ako nagraśe makrow a ekspertowe nastajenja wužywaś.

## Basic IDE

Definěrujo nastajenja za Basic IDE (integrěrowana wuwijańska wokolina), kótarež pomagaju makra w Basic wobźěłaś.

## Aktualizacija online

Pódawa někotare nastajenja za awtomatiske zdźělenje a ześěgowanje aktualizacijow online do LibreOffice.

## OpenCL

OpenCL jo technologija za póspěšenje woblicenjow we wjelikich tabelowych dokumentach.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

Pšosym pódprějśo nas!