Wopśimjeśe

# Wokno pomocy LibreOffice

System pomocy za wšykne wersije softwary na samskich žrědłowych datajach bazěrujo. Někotare funkcije, kótarež se w pomocy wopisuju, snaź njejsu w toś tej wósebnej distribuciji wopśimjone. Někotare funkcije, kótarež su specifiske za distribuciju, se snaź w toś tej pomocy njenaspomnjeju.

Wokno Pomoc tuchylu wubrany bok pomocy pokazujo.

Symbolowa rědka wažne funkcije za wóźenje systema pomocy wopśimujo:

Chowa a pokazujo nawigaciski wobceŕk.

Skoka slědk k pjerwjejšnemu bokoju.

Skoka k pśiducemu bokoju.

Skoka k prědnemu bokoju aktualneje temy pomocy.

Śišći aktualny bok.

Pśidawa wašym cytańskim znamjenjam toś ten bok.

Wócynja dialog Na toś tom boku pytaś.

Namakajośo toś te pśikaze teke w kontekstowem meniju dokumenta pomocy.

## Bok pomocy

Móžośo z wobglědowaka pomocy na swójom źěłowem systemje ze standardnymi kopěrowańskimi pśikazami do mjazywótkłada kopěrowaś. Na pśikład:

1. Wubjeŕśo na boku pomocy tekst, kótaryž cośo kopěrowaś.

2. Tłocćo cmd ⌘Strg+C.

Aby aktualny bok pomocy pśepytował:

1. Klikniśo na symbol Na toś tom boku pytaś.

   Dialog Na toś tom boku pytaś se wócynja.

   Móžośo teke na bok pomocy kliknuś a cmd ⌘Strg+F tłocyś.

2. Zapódajśo tekst, kótaryž cośo namakaś, do póla Pytaś za.

3. Wubjeŕśo pytańske nastajenja, kótarež cośo wužywaś.

4. Klikniśo na Pytaś.

   Aby pśiduce wustupowanje pytańskego wuraza na boku namakał, klikniśo hyšći raz na Pytaś.

## Nawigaciski wobceŕk

Nawigaciski wobceŕk wokna pomocy rejtariki Wopśimjeśe, Indeks, Pytaś a Cytańske znamjenja wopśimujo.

Z lisćinowym pólom, kótarež jo cele górjejce, móžośo druge module pomocy LibreOffice wubraś. Rejtarika Indeks a Pytaś jano daty za wubrany modul LibreOffice wopśimujotej.

Wopśimjeśe | Pokazujo indeks głownych temow wšych modulow.
Indeks | Pokazujo lisćinu klucowych słowow indeksa za tuchylu wubrany modul LibreOffice.
Pytaś | Zmóžnja połnotekstowe pytanje. Pytanje cełe wopśimjeśe pomocy tuchylu wubranego modula LibreOffice wopśimujo.
Cytańske znamjenja | Wopśimujo swójske cytańske znamjenja. Móžośo cytańske znamjenja wobźěłaś abo lašowaś, abo na nje kliknuś, aby k wótpowědnym bokam pśejšeł.

Pódobne temy

Pokazki a rozšyrjone pokazki

Wopśimjeśe – głowne temy pomocy

Indeks - Pytanje za klucowymi słowami w pomocy

Pytaś – połnotekstowe pytanje

Cytańske znamjenja zastojaś

Pšosym pódprějśo nas!