Wopśimjeśe

# Tekst do tabele pśetwóriś

Pśetwórjujo wubrany tekst do tabele abo wubranu tabelu do teksta.

Pśistup k toś tomu pśikazoju …

Wubjeŕśo Tabela – Pśetwóriś – Tekst do tabele…

Nastajenja, kótarež su k dispoziciji, wót typa pśetwórjenja wótwisuju.

## Tekst źěliś

Źěleńske znamuško, na pśikład tabulator (↹), słupowe granice we wubranem teksće markěrujo. Kuždy wótstawk we wuběrku se do smužki w tabeli pśetwórjujo. Na pódobny nałog se słupowe markěrowanja do znamuška změnja, kótarež pódawaśo, gaž tabelu do teksta pśetwórjujośo a kužda smužka se do samostatnego wótstawka pśetwórjujo.

### Tabulatory

Pśetwórjujo tekst do tabele z pomocu tabulatorow (↹) ako słupowe źěleńske znamuška.

### Semikolony

Pśetwórjujo tekst do tabele z pomocu semikolonow (;) ako słupowe źěleńske znamuška.

### Wótstawk

Pśetwórjujo tekst do tabele z pomocu wótstawkow ako słupowe źěleńske znamuška.

### Druge:

Pśetwórjujo tekst do tabele z pomocu znamuškom, kótarež do póla ako słupowe źěleńske znamuško zapódawaśo.

### Tekstowe pólo

Zapódajśo znamuško, kótarež cośo ako słupowe źěleńske znamuško wužywaś.

### Jadnaka šyrokosć za wšykne słupy

Napórajo słupy z jadnakeju šyrokosću, njeźiwajucy na poziciju słupowego źěleńskego znamuška.

## Awtomatiski format

Wócynja dialog Awtomatiski format, źož móžośo pśeddefiněrowane wugótowanje za tabelu wubraś.

## Nastajenja

### Nadpismo

Formatěrujo prědnu smužku noweje tabele ako nadpismo.

### Nadpismo wóspjetowaś

Wóspjetujo tabelowu głowu na kuždem boku, pó kótaremž se tabela rozpśestrěwa.

### Prědne … smužki

Wóspjetujo prědne n smužki ako głowowu smužku.

### Tabelu njerozdźěliś

Njeźěli tabelu pó bokach.

### Ramik

Pśidawa tabeli a tabelowym celam ramik.

Pšosym pódprějśo nas!