Wopśimjeśe

# Modul wobźěłaś

Pśistup k toś tomu pśikazoju …

#### Z menijoweje rědki:

Wubjeŕśo LibreOffice – NastajenjaRědy – Nastajenja… – Rěcy a narodne šemy – Rěcne pomocne srědki,
w lisćinje K dispoziciji stojece rěcne module, wubjeŕśo jaden z rěcnych modulow a klikniśo pón na Wobźěłaś.

#### Z pówjercha z rejtarikami:

Wubjeŕśo Rědy – Nastajenja… – Rěcy a narodne šemy – Rěcne pomocne srědki a klikniśo pón na tłocašk Wobźěłaś… pódla pola K dispoziciji stejace rěčne module.

## Nastajenja

Pódawa rěc a k dispoziciji stojece pódmodule pšawopis, źělenje złožkow a tezawrus za wubrany modul. Móžośo pódmodule pó prioriśe rědowaś.

1. Wubjeŕśo rěc z lisćiny Rěc.

2. Markěrujśo wšykne module, kótarež se maju za toś tu rěc pód nadpismami Pšawopis, Źělenje złožkow a Tezawrus zmóžniś.

3. Gaž dajo wěcej ako jaden pódmodul za jaden wobceŕk, se pódmodule za pšawopis a tezawrus w tom pórěźe pśeźěłuju, pó kótaremž su nalicone. Móžośo pórěd z pomocu tłocaškow Górjej a Dołoj změniś.

4. Dajo se jano jaden pódmodul za źělenje złožkow aktiwěrowaś.

### Rěc

Pódawa rěc modula.

Za wšykn rěcne wuběrańske póla w LibreOffice slědujuce płaśi:

Rěcny zapisk ma kokulku za sebje, jolic pšawopisna kontrola jo za toś tu rěc zaktiwěrowana.

### Górjej

Pówušujo prioritu modula, kótaryž jo w lisćinowem pólu wubrany, wó jadnu rowninu.

### Dołoj

Pónižujo prioritu modula, kótaryž jo w lisćinowem pólu wubrany, wó jadnu rowninu.

### Slědk stajiś

Klikniśo how, aby aktualne změny w lisćinowem pólu anulěrował.

Pódobne temy

Pisańske pomocne srědki

Nastajenja

Pšosym pódprějśo nas!