Wopśimjeśe

# Zapis (zapis wobrazow)

Slědujuce nastajenja su k dispoziciji, gaž Zapis wobrazow ako typ zapisa wuběraśo.

Pśistup k toś tomu pśikazoju …

Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury – rejtarik: Typ (gaž zapis wobrazow jo wubrany typ)

### Typ a titel

Pódajśo typ a titel zapisa.

#### Titel

Zapódajśo titel za wubrany zapis.

#### Typ

Wubjeŕśo typ zapisa, kótaryž cośo zasajźiś abo wobźěłaś. Nastajenja, kótarež su k dispoziciji, wót typa zapisa wótwisuju, kótaryž wuběraśo. Jolic kursor jo w zapisu, gaž Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury… wuběraśo, móžośo ten zapis wobźěłaś.

#### Pśeśiwo manuelnym změnam šćitany

Zajźujo tomu, až se wopśimjeśe zapisa změnja. Manuelne změny, kótarež na zapisu pśewjedujośo, se zgubuju, gaž se zapis aktualizěrujo. Jolic cośo z kursorom pó šćitanem wobceŕku kulnuś, wubjeŕśo LibreOffice – NastajenjaRědy – Nastajenja… – LibreOffice Writer – Formatěrowańske pomocne srědki a pón kontrolny kašćik Kursor zmóžniś we wótrězku Šćitane wobceŕki.

### Gronidłowy zapis abo zapis wopśimjeśa napóraś

#### Za

Wubjeŕśo, lěc se ma zapis za dokument abo za aktualny kapitel napóraś.

## Napóraś z

Pódajśo informacije, kótarež se maju kombiněrowaś, aby zapis twórili.

### Pópisanja

Napórajo zapiski zapisa z objektowych pópisanjow. Aby objektoju pópisanje pśidał, wubjeŕśo objekt a pón Zasajźiś – Pópisanje….

### Kategorija

Wubjeŕśo kategoriju pópisanja, kótaruž cośo za zapiski zapisa wužywaś.

### Pokazanje

Wubjeŕśo źěl pópisanja , kótaryž cośo w zapiskach zapisa pokazaś. Slědujuca tabela nastajenja ilustrěrujo, kótarež daju se wubraś, na zakłaźe „Wobraz 24: Słyńco“, źož „Wobraz 24“ jo se awtomatiski generěrował, gaž pópisanje jo se zasajźił, mjaztym až „Słyńco“ jo tekst pópisanja, kótaryž jo se pśidał wót wužywarja.

Wuběrki w lisćinowem pólu Pokazanje | Zapisk zapisa
--- | ---
Pokaz | Wobraz 24: Słyńco
Kategorija a numer | Wobraz 24
Tekst pópisanja | Słyńco

Jolic „tekst pópisanja“ wuběraśo, se interpunkcija a prozne znamje na zachopjeńku pópisanja do zapiska zapisa njezapśimujotej.

### Objektowe mjenja

Napórajo zapiski zapisa z objektowych mjenjow. Móžośo se objektowe mjenja na pśikład w Nawigatorje woglědaś a je w kontekstowem meniju změniś.

Pšosym pódprějśo nas!