Wopśimjeśe

# Dwa objekta pśeblendowaś

Pśi pśeblendowanju se formy napóraju a w jadnakich kšacach mjazy dwěma kreslańskima objektoma rozdźěluju.

Pśikaz za pśeblendowanje jo jano w LibreOffice Draw k dispoziciji. Móžośo pak pśeblendowane objekty do LibreOffice Impress kopěrowaś.

### Aby dwa objekta pśeblendował:

1. Źaržćo tastu Umsch (⇧) tłoconu a klikniśo na kuždy objekt.

2. Wubjeŕśo Forma – Pśeblendowaś.

3. Zapódajśo gódnotu, aby licbu objektow mjazy zachopjeńkom a kóńcom pśeblendowanja w pólu Kšace pódał.

4. Klikniśo na W pórěźe.

Kupka se pokazujo, kótaraž dwa spócetnej objekta a pódanu licbu (kšacow) pśeblendowanych objektow wopśimujo.

Móžośo jadnotliwe objekty kupki wobźěłaś, gaž kupku wuběraśo a F3 tłocyśo. Tłocćo cmd ⌘Strg+F3, aby wobźěłański modus skóńcył.

Pódobne temy

Objekty pódwójś

Forma – Pśeblendowaś

Pšosym pódprějśo nas!