Wopśimjeśe

# Generěrowane gódnoty

Pódawa nastajenja za awtomatiski generěrowane gódnoty za nowe datowe sajźby.

K-dispoziciji-byśe slědujucych wóźeńskich elementow wót typa datoweje banki wótwisujo:

## Generěrowane gódnoty wótwołaś

Zmóžnja pódpěru LibreOffice za awtomatiski inkrementěrowane datowe póla w aktualnem datowem žrědle ODBC abo JDBC. Wubjeŕśo toś to nastajenje, jolic funkcija awtomatiskego inkrementěrowanja we warsće SDBCX datoweje banki se njepódpěra. W normalnem paźe se awtomatiske inkrementěrowanje za pólo primarnego kluca wuběra.

## Instrukcija awtomatiskego inkrementa

Zapódajśo pomjenjowaŕ SQL-pśikaza, kótaryž datowe žrědło instruěrujo, wěste datowe pólo cełeje licby (integer) awtomatiski inkrementěrowaś. Slědujuca MySQL-instrukcija na pśikład jo wužyła instrukciju AUTO_INCREMENT, aby pólo „ID“ kuždy raz pówušyła, gaž instrukcija datowe pólo napórajo:

CREATE TABLE "tabela1" ("ID" INTEGER AUTO_INCREMENT)

Za toś ten pśikład musyśo AUTO_INCREMENT do póla Instrukcija awtomatiskego inkrementa zapódaś.

## Wótpšašowanje generěrowanych gódnotow

Zapódajśo SQL-instrukciju, kótaraž slědnu awtomatiski inkrementěrowanu gódnotu za datowe pólo primarnego kluca wrośa. Na pśikład:

SELECT LAST_INSERT_D();

Pšosym pódprějśo nas!