Licbowe spóznawanje w tabelach

Wopśimjeśe

# Licbowe spóznawanje

Pśešaltujo nastajenja za awtomatiske spóznaśe licbow abo datumow, kótarež do tabeloweje cele zapódawaśo a kótarež z teksta do góźecego so formata pśetwórjujośo.

Pśistup k toś tomu pśikazoju …

#### Z menijoweje rědki:

Wubjeŕśo Tabela – Licbowe spóznawanje.

Gaž toś ta funkcija jo zmóžnjona, se kokulka pśed pśikazom Spóznaśe licbow pokazujo.

Pódawa, až se do cele tekstoweje tabele zapódane licby ako licby spóznawaju a formatěruju. Tabelowe cele w LibreOffice Writer mógu licbu spóznaś, gaž se w jadnem z licbowych formatow pśedstajaju, kótarež su w kategorijach Licby, Procent, Pjenjeze, Datum, Cas, Wědomnostny, Łamk a Gódnota wěrnosći k dispoziciji.

Spóznata licba se w standardnem licbowym formaśe za tabelowe cele pokazujo, a staja celowy format na spóznatu kategoriju. Jolic se na pśikład licba ako datum spóznawa, se kategorija celowego formata na Datum staja. Móžośo wěsty licbowy format za celu nastajiś, na pśikład datum, kótaryž se ako 2018-03-08 zapódawa, se ako Stwórtk. 8. měrca 2018 pokazujo, gaž jo licbowy format cele na „Pětk, 31. decembra 1999“ w dialogu Licbowy format nastajony.

Spóznate datumowe a casowe pódaśa se do nutśikownych datumowych a casowych gódnotow pśetwórjuju. Procentowe licby se internje do swójich numeriskich gódnotow pśetwórjuju. Gódnoty wěrnosći se internje do 0 abo 1 pśetwórjuju.

Gaz se zapódaśe ako licba njespóznawa, se licbowa kategorija do Tekst změnijo a zapódaśe se njezměnijo.

Jolic Licbowe spóznawanje njejo w nastajenjach markěrowane, se licby w tekstowem formaśe składuju a awtomatiski nalěwo wusměrjuju.

Pódobne temy

Tabelowe nastajenja LibreOffice Writer

Spóznawanje licbow w tabelach zmóžniś abo znjemóžniś

Tabela

Pšosym pódprějśo nas!