Wopśimjeśe

# Pódwójś

Napórajo jadnu kopiju abo někotare kopije wubranego objekta.

Pśistup k toś tomu pśikazoju …

Wubjeŕśo Wobźěłaś – Pódwójś.

Umsch+F3

Objekty pódwójś

## Licba kopijow

Zapódajśo licbu kopijow, kótarež cośo napóraś.

## Gódnoty z wuběrka

Zapódawa gódnoty za šyrokosć a wusokosć wubranego objekta do pólow X-wóska a Y-wóska ako teke połnjecu barwu objekta do póla Zachopjeńk. Zawjertny kut wubranego objekta se njezapódawa.

## Placěrowanje

Nastaja poziciju a wobwjert kopije objekta w nastupanju wubranego objekta.

### X-wóska

Zapódajśo horicontalny wótkłon mjazy srjejźišćoma wubranego objekta a kopije. Pozitiwne gódnoty kopiju napšawo pśesuwaju a negatiwne gódnoty ju nalěwo pśesuwaju.

### Y-wóska

Zapódajśo wertikalny wótkłon mjazy srjejźišćoma wubranego objekta a kopije. Pozitiwne gódnoty kopiju dołoj pśesuwaju a negatiwne gódnoty ju górjej pśesuwaju.

### Kut

Zapódajśo kut (0 do 359 stopnjow), wó kótaryž cośo kopiju wubranego objekta wjerśeś. Pozitiwne gódnoty kopiju ako špěra źo wjerśe a negatiwne gódnoty nawopaki ako špěra źo wjerśe.

## Pówětšenje

Nastaja wjelikosć kopije.

### Šyrokosć

Zapódajśo gódnotu, wó kótaruž cośo šyrokosć kopije pówětšyś abo pómjeńšyś.

### Wusokosć

Zapódajśo gódnotu, wó kótaruž cośo wusokosć kopije pówětšyś abo pómjeńšyś.

## Barwy

Nastaja barwy za wubrany objekt a kopiju. Jolic někotare kopije napórajośo, definěruju toś te barwy zachopne a kóńcne dypki barwowego pśeběga.

### Startowaś

Wubjeŕśo barwu za wubrany objekt.

### Kóńc

Wubjeŕśo barwu za kopiju. Jolic někotare kopije napórajośo, se barwa na slědnu kopiju nałožujo.

### Standard

Staja gódnoty, kótarež su w dialogu widobne, na gódnoty standardneje instalacije slědk.

Wobkšuśenje se njezjawijo, daniž standardne gódnoty njejsu znowego zacytali.

Pšosym pódprějśo nas!