Wopśimjeśe

# Wusměrjenje

Změnja wusměrjenje wóskow abo titelow.

Někotare nastajenja, kótarež su how nalicone, njejsu za wšykne pópisanja k dispoziciji. Dajo na pśikład rozdźělne nastajenja za pópisanja 2D- a 3D-objektow.

Pśistup k toś tomu pśikazoju …

Wubjeŕśo Format - Wóska (diagram musy zasajźony byś)

## Pópisanja pokazaś

Pódawa, lěc se maju pópisanja wóski pokazaś abo schowaś.

Symbol Wóskowy titel zašaltowany/wušaltowany w symbolowej rědce Formatěrowanje pópisanja wšych wóskow zašaltuje abo wušaltujo.

Wóskowe pópisanja pokazaś/schowaś

## Tekst wjerśeś

Definěrujo tekstowy směr celowego wopśimjeśa. Klikniśo na tłocaški ABCD, aby póžedany směr pśipokazał.

### ABCD-kólasko

Klikniśo něźi na kólasko, aby tekstowy směr definěrował. Pismiki „ABCD“ na tłocaškoju nowemu nastajenjeju wótpowěduju.

### ABCD-tłocašk

Pśipokazujo wertikalny tekstowy směr za celowe wopśimjeśe.

Jolic wertikalne pópisanje X-wóski definěrujośo, se snaź tekst pśez liniju X-wóski wótrěznjo.

### Stopnje

Zmóžnja wam, wusměrjeński kut manuelnje zapódaś.

## Tekstowy běg

Póstaja tekstowy běg datowego pópisanja.

### Pózakšyśe

Pódawa, až tekst w celach smějo druge cele pózakšyś. To móžo pśedewšym wužytne byś, jolic jo njedostatk městna. Toś to nastajenje njejo z drugimi titelowymi směrami k dispoziciji.

### Pawza

Zmóžnja tekstowe łamanje.

### Slědujuce nastajenja njejsu za wšykne diagramowe typy k dispoziciji:

## Pórěd

Nastajenja w toś tom rejtariku su jano za 2D-diagramy k dispoziciji, pód Format – Wóska – Y-wóska… abo X-wóska…. W toś tom wobceŕku móžośo wusměrjenje licbowych pópisanjow za X-wósku abo Y-wósku definěrowaś.

### Kachlickowaś

Rědujo licby na wósce jadnu pódla drugeje.

### Wusoko-dłymoko pśestajony

Rědujo licby na wósce pśestajone, rowne licby niše ako njerowne licby.

### Dłymoko-wusoko pśestajony

Rědujo licby na wóskach pśestajone, njerowne licby niše ako rowne licby.

### Awtomatiski

Rědujo licby awtomatiski na wósce.

Mógu problemy pśi pokazowanju pópisanjow nastaś, gaž wjelikosć wašogo diagrama jo pśemała. Pówětšćo naglěd abo pómjeńšćo pismowu wjelikosć, aby se togo wobinuł.

### Tekstowy směr

Pódajśo tekstowy směr za wótstawk, kótaryž kompleksne tekstowe wugótowanje (CTL) wužywa. Funkcija jo jano k dispoziciji, jolic pódpěra za kompleksne tekstowe wugótowanje jo zmóžnjona.

Pšosym pódprějśo nas!