Wopśimjeśe

# Wěstota

Definěrujo wěstotne nastajenja za składowanje dokumentow, webzwiski a za wócynjanje dokumentow, kótarež makra wopśimuju.

Pśistup k toś tomu pśikazoju …

Wubjeŕśo LibreOffice – NastajenjaRědy – Nastajenja… –LibreOffice – Wěstota.

Někotare nastajenja njedaju se slědk stajiś, gaž su se wobźěłali. Stajśo pak změny manuelnje slědk pak klikniśo na Pśetergnuś a wócyńśo zasej dialog Nastajenja.

## Wěstotne nastajenja a warnowanja

Wócynja dialog „Wěstotne nastajenja a warnowanja“.

## Gronidła za webzwiski

Móžośo głowne gronidło zapódaś, aby lažki pśistup k sedłam zmóžnił, kótarež se wužywaŕske mě a gronidło pominaju.

### Gronidła za webzwiski na pśecej składowaś

Jolic toś to nastajenje je zmóžnjone, buźo LibreOffice wšykne gronidła wěsće składowaś, kótarež za pśistup k datajam z webserwerow wužywaśo. Móžośo gronidła z lisćiny wótwołaś, za tym až sćo zapódał głowne gronidło.

Stare konfiguracije mógu słabje skoděrowane gronidła wopśimowaś. W toś tom paźe se inforědka pokazujo, gaž se nałoženje startujo, kótaraž was napomina, głowne gronidło znowego zapódaś, aby je z mócnjejšym skoděrowanim znowego składował.

### Z głownym gronidłom šćitany (dopórucony)

Markěrujśo toś to nastajenje, aby wšykne zwiskowe gronidła zmóžnił, kótarež se maju pśez głowne gronidło šćitaś.

### Głowne gronidło

Wócynja dialog Głowne gronidło zapódaś.

### Zwiski

Pšaša se za głownym gronidłom. Jolic głowne gronidło jo pšawe, se dialog wó informacijach za skłaźone zwiski pokazujo.

Dialog skłaźonych internetnych zwiskow lisćinu websedłow a wužywaŕskich mjenjow pokazujo, kótarež sćo do togo zapódał. Móžośo někaki zapisk wubraś a jen z lisćiny wótwónoźeś. Móžośo gronidło za wubrany zapisk pokazaś.

## Wěstota makrow

Pśiměŕśo wěstotny schójźeńk za wuwjedowanje makrow a pódajśo dowěry gódnych awtorow makrow.

### Wěstota makrow

Wócynja dialog Wěstota makrow.

## Certifikatowa sćažka

Zmóžnja wam, mjazy rozdźělnymi instalěrowanymi klucowymi składowańskimi městnami wubraś, gaž se ODF-dokumenty signěruju abo signěrowane PDF-dokumenty eksportěruju. (Jano na systemach, kótarež NSS (Network Security Services, seśowe wěstotne słužby) wužywaju.)

### Certifikat

Wócynja dialog Certifikatowa sćažka.

## Time Stamp Authority

Time Stamp Authorities (TSA) issue digitally signed timestamps (RFC 3161) that are optionally used during signed PDF export.

Pšosym pódprějśo nas!