Wopśimjeśe

# Folijowy pśechad

Definěrujo specialny efekt, kótaryž se wótgrawa, gaž foliju pśi prezentaciji pokazujośo.

Pśistup k toś tomu pśikazoju …

#### Z tastatury:

⌥ optionAlt + 6

#### Z menijoweje rědki:

Wubjeŕśo Naglěd – Folijowy pśechad.

#### Z pówjercha z rejtarikami:

Wubjeŕśo Prezentacija – Folijowy pśechad.

Wubjeŕśo Folijowy pśechad w meniju Prezentacija rejtarika Prezentacija.

#### Z bocnice:

Wócyńśo wobceŕk Folijowy pśechad.

Aby samski pśechadny efekt na někotare folije nałožył, pśejźćo k folijowemu sortěrowanjeju, wubjeŕśo folije a pón Folija – Folijowy pśechad.

## Folijowy pśechad

Wubjeŕśo folijowy pśechad, kótaryž cośo za wubrane folije wužywaś.

## Warianta

Wubjeŕśo wariantu pśechada. Toś ta lisćina jo jano za žedne pśechady k dispoziciji.

### Cas

Nastaja cas folijowego pśechada.

### Zuk

Nalicyjo zuki, kótarež daju se za folijowy pśechad wótgraś.

### Wóspjetujśo až do pśiducego zuka

Wubjeŕśo to, aby zuk wóspjet wótgrał, daniž drugi zuk njezachopina.

## Pśiduca folija

Pódawa, kak se ma pśiduca folija wuwołaś.

### Pśi kliknjenju z myšku

Wubjeŕśo, aby pśi kliknjenju z myšku k pśiducej foliji pśejšeł.

### Awtomatiski pó

Wubjeŕśo toś to nastajenje, aby pó někotarych sekundach k pśiducej foliji pśejšeł. Zapódajśo sekundy do numeriskego póla pódla wobwjertnego tłocaška abo klikniśo na wobwjertny tłocašk.

## Pśechad na wšykne folije nałožyś

Nałožujo wubrany folijowy pśechad na wšykne folije w aktualnem prezentaciskem dokumenśe.

## Wótgraś

Pokazujo aktualny folijowy pśechad ako pśeglěd.

## Awtomatiski pśeglěd

Wubjeŕśo to, aby folijowe pśechady w dokumenśe awtomatiski pokazał.

Pódobne temy

Folijowe pśechady animěrowaś

Objekty w prezentaciskich folijach animěrowaś

Pšosym pódprějśo nas!