Wopśimjeśe

# Wobalka

Zapódajśo adresu dostawarja a adresu wótpósłarja za wobalku. Móžośo teke adresowe póla z datoweje banki zasajźiś, na pśikład z datoweje banki adresow.

Pśistup k toś tomu pśikazoju …

Wubjeŕśo Zasajźiś – Wobalka… – Rejtarik: Wobalka

## Dostawaŕ

Zapódajśo adresu dostawarja. Móžośo teke do toś togo póla kliknuś a datowu banku, tabelu a pólo wubraś a pón na šypkowy tłocašk kliknuś, aby pólo do adrese zasajźił. Jolic cośo, móžośo formatěrowanje, na pśikład tucny a pódšmarnjony, na adresowy tekst nałožyś.

## Wótpósłaŕ

Zasajźujo adresu wótpósłarja do wobalki. Wubjeŕśo kontrolny kašćik Wótpósłaŕ a zapódajśo pón adresu wótpósłarja. LibreOffice waše wužywaŕske daty do póla Wotpósłar awtomatiski zasajźujo, ale móžośo teke swójske daty zapódaś.

## Datowa banka

Wubjeŕśo datowu banku, kótaraž adresowe daty wopśimujo, kótarež cośo zasajźiś.

## Tabela

Wubjeŕśo tabelu datoweje banki, kótaraž adresowe daty wopśimujo, kótarež cośo zasajźiś.

## Pólo datoweje banki

Wubjeŕśo pólo datoweje banki, kótarež adresowe daty wopśimujo, kótarež cośo zasajźiś a klikniśo pón na šypku nalěwo. Daty se adresowemu póloju pśidawaju, w kótaremž kursor jo.

### Pólo pśeglěda

Pokazujo pśeglěd aktualnego wuběrka.

Pšosym pódprějśo nas!