Wopśimjeśe

# Funkcije LibreOffice Calc

LibreOffice jo tabelowa kalkulacija, kótaruž móžośo wužywaś, aby swóje daty woblicył, analyzěrował a zastojał. Móžośo teke tabelowe dokumenty Microsoft Excel importěrowaś a změniś.

## Woblicenja

LibreOffice Calc wam funkcije bitujo, mjazy nimi statistiske a bankowe funkcije, kótarež móžośo wužywaś, aby formule napórał, z kótarymiž móžośo kompleksne woblicenja ze swójimi datami pśewjasć.

Móžośo tekw funkciski asistent wužywaś, kótaryž wam pomaga, waše formule napóraś.

## Woblicenja Co by było, gaby

Zajmna funkcija jo, až móžośo se wuslědki změnow ned woglědaś, kótarež sćo pśewjadł na jadnom faktorje woblicenjow, kótarež se z někotarych faktorow zestajaju. Móžośo na pśikład wiźeś, kak změnjanje casa w kreditowem woblicenju dańske sajźby abo wótpłaśowańske sumy wobwliwujo. Mimo togo móžośo z pomocu rozdźělnych pśeddefiněrowanych scenarijow wětše tabele zastojaś.

## Funkcije datoweje banki

Wužywajśo tabelowe dokumenty, aby swóje daty rědował, składował a filtrował.

LibreOffice Calc wam zmóžnja, tabele z datowych bankow śěgnuś a pušćiś, abo wam zmóžnja, tabelowy dokument ako datowe žrědło wužywaś, aby mógał serijowe listy w LibreOffice Writer napóraś.

## Daty rozrědowaś

Z mało kliknjenjami myški móžośo swój tabelowy dokument pśestrukturěrowaś, aby wěste datowe wobceŕki pokazał abo schował, abo aby wobceŕki pó wósebnych wuměnjenjach formatěrował, aby wy mógał malsnje mjazyrezultaty a cełkowne wuslědki woblicyś.

## Dynamiske diagramy

LibreOffice Calc wam zmóžnja, daty tabelowych dokumentow w dynamiskich diagramach zwobrazniś, kótarež sw awtomatiski aktualizěruju, gaž sw daty změnjaju.

## Dataje Microsoft wócyniś a składowaś

Wužywajśo filtry LibreOffice, aby dataje Excel pśetwórił, abo aby wjele drugich formatow wócynił a składował.

Pšosym pódprějśo nas!