Statusowa rědka (Writer)

Wopśimjeśe

# Statusowa rědka

Statusowa rědka informacije wó aktualnem dokumenśe wopśimujo a bitujo wšake tłocaški z wósebnymi funkcijami. Móžośo na nejwěcej zapiskow statusoweje rědki kliknuś, aby pśisłušne dialogowe wokno wócynił.

## Dokumentowa změna

Jolic změny na dokumenśe hyšći njejsu se składli, se cerwjeny symbol w toś tom pólu na statusowej rědce pokazujo. To teke za nowe, hyšći njeskłaźone dokumenty płaśi.

## Numer boka

Aktualny numer boka se w toś tom pólu statusoweje rědki pokazujo. Kliknjenje dialog „K bokoju pśejś“ wócynja, z kótarymž móžośo w dokumenśe nawigěrowaś. Kliknjenje z pšaweju tastu wšyke cytańske znamjenja w dokumenśe pokazujo. Klikniśo na cy tańske znamje, aby tekstowy kursor na městnje cytańskego znamjenja pozicioněrował.

## Licenje słowow

Licy słowa a znamuška, z proznymi znamuškami abo bźez proznych znamuškow, w aktualnem wuběrku a w cełem dokumenśće. Licenje se běžnje aktualizěrujo, gaž zapódawaśo abo wuběrk změnjaśo.

## Skombiněrowane pokazanje

Pokazujo aktualne informacije wó elemenśe dokumenta na poziciji kursora.

## Pśeglědowanje bźezbariernosći

Pśeglědowanje cestych problemow z bźezbariernosću w dokumenśe a pódpěra za specifikacije PDF/UA w eksportowem dialogu PDF a we wobceŕku bźezbariernosći w bocnicy.

## Aktualna pśedłoga boka

Pokazujo aktualnu pśedłogu boka. Klikniśo dwójcy, aby pśedłogu wobźěłał, klikniśo z pšaweju tastu, aby drugu pśedłogu wubrał.

## Rěc

Pokazujo rěc za wubrany tekst. Klikniśo, aby meni wócynił, źož móžośo drugu rěc za wubrany tekst abo za aktualny wótstawk wubraś.

- Wubjeŕśo Žeden (pšawopis njekontrolěrowaś), aby tekst z pšawopisneje kontrole a źělenja złožkow wuzamknuł.

- Wubjeŕśo Na standardnu rěc slědk stajiś, aby standardnu rěc za aktualny wótstawk zasej nałožył.

- Wubjeŕśo Wěcej…, aby dialog „Znamuško“ z dalšnymi móžnosćami za formatěrowanje wócynił.

## Zasajźeński modus

Pokazujo aktualny zasajźeński modus. Móžośo mjazy ZASJŹ = zasajźiś a PŚEP = pśepisaś pśešaltowaś. Toś to pólo jo jano aktiwne, jolic kursor jo w zasajźeńskej smužce formuloweje rědki abo w celi.

## Wuběrański modus

Pśešaltujo mjazy rozdźělnymi modusami.

## Digitalna signatura

Klikniśo, aby proces digitalneje signatury startował. Musyśo digitalny certifikat měś, aby proces dokóńcył. Glejśo teke Digitalne signatury.

## Outline

Displays the different formats that you can apply to a hierarchical list. LibreOffice supports up to nine outline levels in a list hierarchy.

## Naglědowe wugótowanje

Tśi wóźeńske elementy w statusowej rědce Writer wam zmóžnjaju, měritko a naglěd wugótowanja wašogo tekstowego dokumenta změniś.

Symbole naglědowe wugótowanje wótlěwa napšawo: Jadnosłupowy naglěd. Naglědowy modus z bokami jaden pódla drugego. Knigłowy naglěd z dwěma bokoma ako we wócynjonych knigłach.

Śěgniśo měritkowy suwak nalěwo, aby dalšne boki pokazał a śěgniśo napšawo, aby do boka skalěrował a mjeńšy wobceŕk boka pokazał.

## Měritko

Pódawa aktualne měritko za pokazanje boka.

Klikniśo na toś to pólo, aby dialog Měritko wócynił, źož móžośo aktualne měritko změniś.

Klikniśo z pšaweju tastu, aby kontekstowy meni w toś tom pólu wócynił, aby wuběrk k dispoziciji stojecych měritkow wiźeł.

Pšosym pódprějśo nas!