Wopśimjeśe

# Sektory a segmenty kresliś

Symbolowa rědka Elipsa rědy za kreslenje elipsow a krejzow wopśimujo. Móžośo teke segmenty a sektory krejzow a elipsow kresliś.

### Aby sektor krejza abo elipse kreslił:

1. Wócyńśo symbolowu rědku Krejze a elipse (zestarjone) a klikniśo jaden ze symbolow Krejzowy wurězk abo Elipsowy wurězk Špěrka myški se do celoweje ksicki z małym wurězkowym symbolom pśetwórjujo.

2. Stajśo špěrku myški na kšomu krejza, kótaryž cośo kresliś a śěgniśo, aby krejz napórał.

   Gaž ze srjejźi śěgaśo, aby krejz napórał, tłocćo ⌥ optionAlt, mjaztym až śěgaśo.

3. Pušććo tastu myški, gaž krejz ma póžedanu wjelikosć. Linija, kótaraž krejzowemu radiusoju wótpowědujo, se w krejzu pokazujo.

4. Pozicioněrujśo špěrku myški, źož ma prědna granica wurězka byś a klikniśo.

   Dokulaž radiusowa linija, kótaraž špěrce myški slědujo, jo na krejzowych granicach wobgranicowana, móžośo něźi w dokumenśe kliknuś.

5. Pozicioněrujśo špěrku myški, źož ma druga granica wurězka byś a klikniśo. Dopołny wurězk se pokažo.

Aby segment krejza abo elipse kreslił, wuwjeźćo kšace za napóranje wurězka na zakłaźe krejza.

Aby elipsowy wobłuk kreslił, wubjeŕśo jaden z wobłukowych symbolow a wuwjeźćo te samske kšace ako za napóranje krejzowego wurězka.

Pódobne temy

Kśiwanki kresliś

Pšosym pódprějśo nas!