Wopśimjeśe

# Funkciju wubraś

Zasajźujo funkciju celowego wobceŕka do aktualneje cele. Klikniśo do cele, klikniśo na toś ten symbol, wubjeŕśo funkciju z wuběrańskeje lisćiny a pśiměŕśo celowy wobceŕk na žycenje.

Abo wuběraśo někotare cele, do kótarychž se funkciska gódnota zasajźujo a klikniśo pón na symbol. Funkciski wuslědk se dołojce we wobceŕku pśidawa.

Pśistup k toś tomu pśikazoju …

#### Ze symbolowych rědkow:

Funkciju wubraś

Funkcije za wubrany wobceŕk:

Funkcija | Zasajźona funkcija
--- | ---
Suma | =SUM(...)
Pśerězk | =AVERAGE(...)
Min | =MIN(...)
Maks | =MAX(...)
Licba | =COUNT(...)
LicbaA | =COUNTA(...)
Produkt | =PRODUCT(...)
StWótch | =STDEV(...)
StWótchZ | =STDEVP(...)
Warianca | =VAR(...)
WarZ | =VARP(...)

## Wubjeŕśo funkciju, kótaraž se bźez wubranego wobceŕka nałožujo

LibreOffice awtomatiski celowy wobceŕk naraźujo, jolic tabelowy dokument daty wopśimujo. Jolic celowy wobceŕk južo funkciju wopśimujo, móžośo ju z noweju kombiněrowaś, aby funkciju dostał, kótaraž se na daty wobceŕka nałožujo. Jolic wobceŕk filtry wopśimujo, se mjazysumowa funkcija město wubraneje funkcije zasajźujo.

Klikniśo na symbol Akceptěrowaś, aby formulu wužywał, kótaraž se w zapódawańskej smužce pokazujo abo na Pśetergnuś.

Akceptěrowaś

Pśetergnuś

## Wubjeŕśo funkciju, kótaraž se ma na wubrany wobceŕk nałožyś

Jolic wubrany wobceŕk dwě smužce abo wěcej smužkow ma, se funkcija za kuždy słup woblicujo. Wuslědki se w proznych celach w prědnej k dispoziciji stojecej smužce pód wobceŕkom placěruju, jaden na słup.

Jolic wubrany wobceŕk ma jadnu smužku, se wuslědk funkcije w prědnej k dispoziciji stojecej celi napšawo pódla wubranego wobceŕka placěrujo.

Pšosym pódprějśo nas!